qundao/data-zh-poetry huggingface dataset:
己巳仲春王承吉招游习池因谒乃祖忠节祠墓遂同侍御曹西泉伯仲彭副郎文卿徜徉尽日而还
作者：林光
朝代：明

白云双袖带天香，忠节祠参谷隐傍。春半花开兼蓓蕾，风和柳舞任低昂。巉岩岭峻登还怯，苍翠林深步更长。返照在山杯在手，诸君能不为诗忙。
己未秋上丁祭
作者：林光
朝代：明

凉飙散馀暑，霁景开严城。仲丁祀甫临，感兹岁律更。交神靡他道，夙夜寅直清。庙廷肃涓洁，星汉斗标横。雍雍奏雅乐，侃侃陈芳馨。元酒注在爵，太羹供在铏。牺牲既肥腯，肴蔬亦洁精。礼备而乐和，默然想音形。斯道贯今古，达者如梦醒。谁能分彼此，岂复异神明。圣灵虽在天，昭格惟一诚。洋洋俎豆间，似悉登降清。
己未重阳日遣怀四首
作者：林光
朝代：明

酌此东阳酒，吟催九日花。兴浓诗思捷，风细篆烟斜。雀啅鸡冠舞，鸦争乌桕哗。山峰留远兴，刚被暮云遮。对景那无酒，黄花不肯开。尚拚来日醉，更著小诗催。缓步虚檐晚，挥杯紫翠堆。登高还有兴，鸠杖倩谁陪。点缀西斋景，鸡冠几树花。何须催晚菊，聊尔酌流霞。盎盎醒还醉，腾腾乐未涯。邻衙乌桕树，遮莫打慈鸦。洒洒重阳雨，何愁菊未开。老夫今日醉，何处白衣来。儿女乡关远，星霜鬓脚催。明朝差屈指，六十一年来。
己未重阳日遣怀四首·其一
作者：林光
朝代：明

酌此东阳酒，吟催九日花。兴浓诗思捷，风细篆烟斜。雀啅鸡冠舞，鸦争乌桕哗。山峰留远兴，刚被暮云遮。
己未重阳日遣怀四首·其三
作者：林光
朝代：明

点缀西斋景，鸡冠几树花。何须催晚菊，聊尔酌流霞。盎盎醒还醉，腾腾乐未涯。邻衙乌桕树，遮莫打慈鸦。
己未重阳日遣怀四首·其二
作者：林光
朝代：明

对景那无酒，黄花不肯开。尚拚来日醉，更著小诗催。缓步虚檐晚，挥杯紫翠堆。登高还有兴，鸠杖倩谁陪。
己未重阳日遣怀四首·其四
作者：林光
朝代：明

洒洒重阳雨，何愁菊未开。老夫今日醉，何处白衣来。儿女乡关远，星霜鬓脚催。明朝差屈指，六十一年来。
平湖举人吴绅挽
作者：林光
朝代：明

旧忆青衿列讲帏，片言先已识君奇。乡闱果慰双亲望，国器曾因一策知。风折名花秋黯黯，日衔孤冢草离离。含情季仲过携我，载掬清流写挽诗。
平湖孙吉夫尹旌德朝觐入京投诗见赠依韵奉答四首
作者：林光
朝代：明

部书方有禁，驰马欲何之。未尽无生话，还留别后思。元灯将放夜，春雪正深时。老我头从白，青天不肯私。旌德来新尹，平湖忆旧诗。试君黄甲手，老我洞霄祠。易简民应便，刚明法更宜。相逢畏相别，莫讶出京迟。亭依湖水阔，池引镜珠连。宦迹今应泯，诗题亦偶然。论心逢故旧，乐事忆他年。两地能相照，中天月正悬。煖日开灯假，都门驾传车。草青春立后，杯弄月圆初。心远谁无累，官忙政易疏。轲书称寡欲，一语更无馀。
平湖孙吉夫尹旌德朝觐入京投诗见赠依韵奉答四首·其一
作者：林光
朝代：明

部书方有禁，驰马欲何之。未尽无生话，还留别后思。元灯将放夜，春雪正深时。老我头从白，青天不肯私。
平湖孙吉夫尹旌德朝觐入京投诗见赠依韵奉答四首·其三
作者：林光
朝代：明

亭依湖水阔，池引镜珠连。宦迹今应泯，诗题亦偶然。论心逢故旧，乐事忆他年。两地能相照，中天月正悬。
平湖孙吉夫尹旌德朝觐入京投诗见赠依韵奉答四首·其二
作者：林光
朝代：明

旌德来新尹，平湖忆旧诗。试君黄甲手，老我洞霄祠。易简民应便，刚明法更宜。相逢畏相别，莫讶出京迟。
平湖孙吉夫尹旌德朝觐入京投诗见赠依韵奉答四首·其四
作者：林光
朝代：明

煖日开灯假，都门驾传车。草青春立后，杯弄月圆初。心远谁无累，官忙政易疏。轲书称寡欲，一语更无馀。
平湖官署修补示督役者二首
作者：林光
朝代：明

持铎频回首，乘桴未有缘。痴儿愁露处，病叟愧多言。井浅泥浑水，墙低树隐檐。桄榔庵亦好，苏子乐南迁。风烟聊顾指，府檄下多时。蚊蚋攻三伏，鹪鹩借一枝。经严工土役，法恕鲁侯僖。著述非程子，龙门敢索基。
平湖官署修补示督役者二首·其一
作者：林光
朝代：明

持铎频回首，乘桴未有缘。痴儿愁露处，病叟愧多言。井浅泥浑水，墙低树隐檐。桄榔庵亦好，苏子乐南迁。
平湖官署修补示督役者二首·其二
作者：林光
朝代：明

风烟聊顾指，府檄下多时。蚊蚋攻三伏，鹪鹩借一枝。经严工土役，法恕鲁侯僖。著述非程子，龙门敢索基。
平湖御史曹琼挽
作者：林光
朝代：明

一从飞跃出泥涂，往往逢人问玉夫。旧学语来醒似梦，虚名身后有如无。官荣柱史终何忝，病反当湖更不扶。身计浮云过转瞬，百年何事是良图。
平湖病中思南归六首
作者：林光
朝代：明

青铜闲拂试，照见白须髭。浮世催人老，空山灭迹迟。云林归倦翮，霜雪悴寒枝。欲问商山路，疗饥有紫芝。掩卷千年不，沈吟不作疑。几看空袖手，未了着残棋。始复存消息，乾坤有合离。金鎞时括眼，莫受翳瑕欺。冬卧愁襟薄，跏趺付一卢。难将衰病骨，更听夜啼乌。地暖思南海，情真有旧徒。飘然决归策，争只为莼鲈。萧然茅屋下，云水自因依。短履穿松去，前村摘豆归。竹风恬隐几，山月静披衣。胡事驱驰久，尘氛有是非。不识栽花地，花时解恼人。空留看花眼，闲却故园春。坡老门冬酒，林宗折角巾。逍遥天壤内，吾亦任吾真。乐土思南海，归休道未穷。木绵衣亦暖，延寿酒偏浓。细雨扶留绿，熏风荔子红。儿孙依老母，欢笑一堂中。
平湖病中思南归六首·其一
作者：林光
朝代：明

青铜闲拂试，照见白须髭。浮世催人老，空山灭迹迟。云林归倦翮，霜雪悴寒枝。欲问商山路，疗饥有紫芝。
平湖病中思南归六首·其三
作者：林光
朝代：明

冬卧愁襟薄，跏趺付一卢。难将衰病骨，更听夜啼乌。地暖思南海，情真有旧徒。飘然决归策，争只为莼鲈。
平湖病中思南归六首·其二
作者：林光
朝代：明

掩卷千年不，沈吟不作疑。几看空袖手，未了着残棋。始复存消息，乾坤有合离。金鎞时括眼，莫受翳瑕欺。
平湖病中思南归六首·其五
作者：林光
朝代：明

不识栽花地，花时解恼人。空留看花眼，闲却故园春。坡老门冬酒，林宗折角巾。逍遥天壤内，吾亦任吾真。
平湖病中思南归六首·其六
作者：林光
朝代：明

乐土思南海，归休道未穷。木绵衣亦暖，延寿酒偏浓。细雨扶留绿，熏风荔子红。儿孙依老母，欢笑一堂中。
平湖病中思南归六首·其四
作者：林光
朝代：明

萧然茅屋下，云水自因依。短履穿松去，前村摘豆归。竹风恬隐几，山月静披衣。胡事驱驰久，尘氛有是非。
平湖病目有感
作者：林光
朝代：明

言闻莱妇念俱灰，短札凭谁寄玉台。俯仰一身空自笑，昏花两眼几时开。偷閒总道微官好，向老何堪百病催。矮屋颓檐供熟睡，梦中慈母嘱归来。呼儿扶病过墙隈，百种奇花我欲栽。老鹤亦知栖此地，蛰虫能不待春雷。回观不了天机妙，痴坐深存造化胎。外暗只疑天送老，金鎞休傍眼中来。
平湖病目有感·其一
作者：林光
朝代：明

言闻莱妇念俱灰，短札凭谁寄玉台。俯仰一身空自笑，昏花两眼几时开。偷閒总道微官好，向老何堪百病催。矮屋颓檐供熟睡，梦中慈母嘱归来。
平湖病目有感·其二
作者：林光
朝代：明

呼儿扶病过墙隈，百种奇花我欲栽。老鹤亦知栖此地，蛰虫能不待春雷。回观不了天机妙，痴坐深存造化胎。外暗只疑天送老，金鎞休傍眼中来。
平湖顾能挽
作者：林光
朝代：明

尘埃真解白人头，一盖楠棺万事休。饫炙误同工部醉，骑鲸疑逐谪仙游。催徵岁晚粮羞办，吟弄身前句苦投。伯氏天伦恩素厚，新阡迟卜信何由。
平轩二首
作者：林光
朝代：明

世路崎岖不作难，将迎未断是危艰。闲窗暗袖持衡手，只把灵台一镜看。高山休刬海休填，眼界平来恰自然。君若不拘形迹看，鸢鱼随处有天渊。
平轩二首·其一
作者：林光
朝代：明

世路崎岖不作难，将迎未断是危艰。闲窗暗袖持衡手，只把灵台一镜看。
平轩二首·其二
作者：林光
朝代：明

高山休刬海休填，眼界平来恰自然。君若不拘形迹看，鸢鱼随处有天渊。
庄定山先生闻受平湖典教叠韵赠六律依韵奉答
作者：林光
朝代：明

冥鸿天际有遗音，指畔宁须弄我琴。流水自存深浅意，白云应识去来心。五湖春在身堪老，一棹风多力不任。细读医方延道侣，门前芳草履痕深。空中不省是何音，人在烟波指在琴。月白风清能几夜，云闲水止若为心。双凫落处兴非浅，只手拈时醉莫任。浦子城边遗一老，万花丛里坐春深。啼鸟屋角忽传音，懒向西风拂素琴。棋局未谙浮世里，马图空认圣人心。一锄旷野还堪把，两脚青山病未任。颠倒一场春梦醒，出门长笑大江深。武夷曾听棹歌音，闽越归来壁挂琴。丹汞可无留世诀，白云长有傍山心。平湖风月分诸子，南海烟波钓一任。何处折腰还五斗，渊明诗句酒中深。从来至乐是无音，会意深时岂在琴。律管候知残腊气，梅花描出老天心。何愁病骨医无药，祇恐春杯醉不任。痴坐白头何所有，满庭芳草雨中深。谁道东南有赏音，不闻三载定山琴。梅花总落题诗手，春雨偏知种树心。何处高僧来惠远，他时好语话周任。指头江浦平湖路，却恨瓜州一水深。
庄定山先生闻受平湖典教叠韵赠六律依韵奉答·其一
作者：林光
朝代：明

冥鸿天际有遗音，指畔宁须弄我琴。流水自存深浅意，白云应识去来心。五湖春在身堪老，一棹风多力不任。细读医方延道侣，门前芳草履痕深。
庄定山先生闻受平湖典教叠韵赠六律依韵奉答·其三
作者：林光
朝代：明

啼鸟屋角忽传音，懒向西风拂素琴。棋局未谙浮世里，马图空认圣人心。一锄旷野还堪把，两脚青山病未任。颠倒一场春梦醒，出门长笑大江深。
庄定山先生闻受平湖典教叠韵赠六律依韵奉答·其二
作者：林光
朝代：明

空中不省是何音，人在烟波指在琴。月白风清能几夜，云闲水止若为心。双凫落处兴非浅，只手拈时醉莫任。浦子城边遗一老，万花丛里坐春深。
庄定山先生闻受平湖典教叠韵赠六律依韵奉答·其五
作者：林光
朝代：明

从来至乐是无音，会意深时岂在琴。律管候知残腊气，梅花描出老天心。何愁病骨医无药，祇恐春杯醉不任。痴坐白头何所有，满庭芳草雨中深。
庄定山先生闻受平湖典教叠韵赠六律依韵奉答·其六
作者：林光
朝代：明

谁道东南有赏音，不闻三载定山琴。梅花总落题诗手，春雨偏知种树心。何处高僧来惠远，他时好语话周任。指头江浦平湖路，却恨瓜州一水深。
庄定山先生闻受平湖典教叠韵赠六律依韵奉答·其四
作者：林光
朝代：明

武夷曾听棹歌音，闽越归来壁挂琴。丹汞可无留世诀，白云长有傍山心。平湖风月分诸子，南海烟波钓一任。何处折腰还五斗，渊明诗句酒中深。
庐山歌
作者：林光
朝代：明

卓哉庐山之奇绝兮，峥嵘逼南纪，右彭蠡而左九江。天下之山高者何限皆处乎僻远兮，孰有江湖之相撞，排空插汉峰数个。丹青莫能貌其妙兮，恍惚乎商山之皓，超拔乎鹿门之庞。予尝舣舟其下兮，褰衣直欲穷空谾。穿云拂翠寻白鹿，洞门宛转随流淙。贯道桥边久延伫，赤脚踏遍当水矼。山空境寂足以凝道兮，祇恐学非其要迷赘哤。转盼巅林崖树兮，纷披拥苍翠烟云厚薄掩映排青幢。空王古刹不知其几兮，但见山腰喷玉雷隐隐，飞下白龙双。安得边崖置一榻，寒声洗我胸中庞。寻常攀陟眼力破，万里湖光山色倾倒日千缸。寒晶一奁光蘸径，千里琉璃闪烁当轩窗。江湖交会气清绝，山骨累积孕奇缸。挂冠何处更堪老，羡君佐郡获兹邦。倒悬解虐不可以缓兮，知君汲汲岂暇事游乐，须令万姓心皆降。他时磨崖书最绩，我今老矣谁当秉笔如长杠。
度分水关
作者：林光
朝代：明

玉笋参天着数峰，清秋留赏兴偏浓。东南地脉交分处，闽粤山河控御中。关吏逡巡开野酌，丁夫奔走认衰容。望郎石畔无纤翳，不道斯文运适通。
度紫溪岭
作者：林光
朝代：明

虹光已烛海东头，草露凝珠泾未收。翠展晴峦千卷画，凉催孤雁一声秋。肩舆忽忽穿林杪，诗思腾腾逐涧流。山水八闽端有债，他年空作梦中游。
庭前
作者：林光
朝代：明

庭前隙地短篱遮，种得名花杂豆茄。绿渐肥来花渐放，几番时雨到萌芽。
建德县庠菊与芙蓉初放林分教邀赏
作者：林光
朝代：明

秋色迟迟故入冬，芙蓉花对菊花丛。含情不作春姿态，抚景真怜造化工。斜日总和杯酒醉，晚烟轻著绛纱笼。老夫不谢投壶饮，潦倒风前兴颇浓。
开户
作者：林光
朝代：明

云掩重关久不开，草深行径竹穿台。山空夜静炉烟歇，且放中秋月又来。
弄笔示诸生
作者：林光
朝代：明

卑官窃禄久埋头，语及才能便合羞。画足添蛇多见左，东床捧腹笑何求。谁无动念因黄纸，最解颐人是白鸥。欲识閒官閒富贵，万山清界两溪流。
张后府官寓与提学宪副冯佩之夜酌话别
作者：林光
朝代：明

深云不放月轮孤，辗转方斋酒一壶。士气西江还易振，斯文赤子更须扶。百川宗派趋彭蠡，两袖清风过小姑。无限衷情言未了，千年公案在鹅湖。
弹子矶
作者：林光
朝代：明

何须赤壁对黄州，只欠东坡一夜游。安得身轻如过鸟，随风飞上弹矶头。
彭城汉高庙
作者：林光
朝代：明

石榴花发庙门扃，偶读残碑识庙名。香火可能留汉祖，江山依旧是彭城。百年老兴还双履，千古争棋亦几枰。坐我槐阴新沐罢，凉风淡淡葛衣轻。
彭城舟中长沙李德举太守出沈仲律宪副所赠诗索和次韵奉答
作者：林光
朝代：明

倾倒宁须礼数崇，双眸借阅几英雄。绨袍入楚曾知沈，云水联舟又识公。春色共催山到手，心齐期见月悬空。南风故助赓歌兴，记取彭城一笑中。
彭蠡舟中二首
作者：林光
朝代：明

握手真谁话两忘，官卑还爱一身藏。云龙天地回双眼，弧矢男儿更四方。山着烟云皆画本，橹榣湖月自宫商。匡庐尚有无穷意，欲起千秋朱紫阳。人世千年留老眼，乾坤万化起天王。春秋未秉伤麟笔，鲁叟真成泛海航。已觉升沈皆梦寐，谁将幽渺更张皇。庐山满目添诗料，且尽行边酒一觞。
彭蠡舟中二首·其一
作者：林光
朝代：明

握手真谁话两忘，官卑还爱一身藏。云龙天地回双眼，弧矢男儿更四方。山着烟云皆画本，橹榣湖月自宫商。匡庐尚有无穷意，欲起千秋朱紫阳。
彭蠡舟中二首·其二
作者：林光
朝代：明

人世千年留老眼，乾坤万化起天王。春秋未秉伤麟笔，鲁叟真成泛海航。已觉升沈皆梦寐，谁将幽渺更张皇。庐山满目添诗料，且尽行边酒一觞。
往南川别墅舟中偶成
作者：林光
朝代：明

海天使者忆胡奴，吏隐南川亦此都。雨久晴来山转翠，江深流急棹萦纡。杯盘指拟需重九，花草丁宁候菊萸。老我何心更争席，却于篷底羡鸥凫。
往钓台祭子陵先生阻风示诸生
作者：林光
朝代：明

白云催发钓台舟，何事刚风故打头。崖树飘摇迎客舞，滩声狂吼带烟流。事当好处魔仍在，心到诚来倦未休。留得俚文祝千载，诸君陪我岂嬉游。
徐方伯刘太参沈亚参招饮平远台
作者：林光
朝代：明

团团孤石对层峦，小坐堪留半日欢。僧径曲随虚阁转，秋山间带夕阳看。行云流水情何远，乌帽青天眼自宽。更饮香醪添晚醉，诸公忘己我忘官。
得平湖沈楷秀才书
作者：林光
朝代：明

严城迫残腊，客星过我堂。欲语欲不语，手持书一缄。开缄见元式，疾读下数行。何啻获珠贝，目过心不忘。我迹乌足数，雁凫随稻梁。吾子独何见，亹亹过推扬。斯学若聚宝，宝积山自光。斯学若浮海，海阔须舟航。迟迟嗟抱璞，渺渺空望洋。孰与登彼岸，孰与发其藏。年驰力不逮，尔鬓忽已苍。寄语当湖子，何时来我傍。手掬桐江流，共漱千年力。
得白沙先生柬
作者：林光
朝代：明

天空南斗望沈时，半幅书来慰我思。何处烟波堪指拟，此生妻子免寒饥。移居近洛依康节，沾禄归山愧杜诗。谢得端溪贤别驾，雷声荐福敢多疑。
得趣亭自警
作者：林光
朝代：明

人心灵更妙，易放实难收。悟得防閒计，专于敬上求。
德藏寺和嘉兴徐郡守题壁
作者：林光
朝代：明

佛子阶除处处幽，一凉如水入深秋。林花欲放堪浇酒，身事无端更倚楼。青草蒙茸随雨化，白云缥缈自天游。蒲团试问安禅老，可识人间半点愁。法镜留将法眼观，松风细细动波澜。僧床佛阁聊供睡，龙马图书掩不看。杯饭寻常忘我老，匣琴容易向谁弹。知心却有东篱菊，不择先生是小官。
德藏寺和嘉兴徐郡守题壁·其一
作者：林光
朝代：明

佛子阶除处处幽，一凉如水入深秋。林花欲放堪浇酒，身事无端更倚楼。青草蒙茸随雨化，白云缥缈自天游。蒲团试问安禅老，可识人间半点愁。
德藏寺和嘉兴徐郡守题壁·其二
作者：林光
朝代：明

法镜留将法眼观，松风细细动波澜。僧床佛阁聊供睡，龙马图书掩不看。杯饭寻常忘我老，匣琴容易向谁弹。知心却有东篱菊，不择先生是小官。
忆嘉鱼
作者：林光
朝代：明

江深鱼板响连连，秃尾槎头不足怜。惟问嘉鱼今出未，先生留得杖头钱。
忍庵
作者：林光
朝代：明

天台雁荡下，厌饫石与泉。夫君独何心，惊佩思韦弦。大书揭忍字，山庵榜高悬。我试绎忍说，其义非幽元。残忍心已死，不忍心即天。容忍近有量，习久成安便。为政不能忍，庶事多危颠。处家不能忍，骨肉恩难全。忍欲欲须窒，蚁漏恐成川。忍贫不移守，沟壑尚可填。拂心违意事，日夕交吾前。浮生尘盎中，能不为物迁。而况横逆来，我直彼曲偏。易发而难制，惟怒为最先。卒然一相触，忿火狂烧延。平时似有量，仓卒胡能然。失声或失唾，慢骂生鏖煎。室怒色于市，忿气相牵缠。惩之如催山，持制当益坚。忿欲忍不忍，可辨愚与贤。疾言无遽色，飘忽忘鱼鸢。谁能当未发，回照静且专。贤哉程子伯，示我定性篇。
忧旱
作者：林光
朝代：明

半晌飘时雨，轰雷几夕昏。未酬苏旱意，也受一凉恩。散步看云脚，沈吟对麦孙。青青野莙荙，满径为谁繁。
忧旱
作者：林光
朝代：明

苗稼相将稿在田，嗷嗷万户正潸然。乾雷滚荡无巴鼻，争讶神龙懒上天。
怀竹为孙志同稽勋
作者：林光
朝代：明

何物人间可上心，此君此老爱能深。圆通每恐忙边失，虚直还于静处寻。挺实正堪留凤鸟，截筒真拟奏韶音。箨龙变化云烟外，自有清风动古今。
惠州阻风
作者：林光
朝代：明

杨风白浪使人愁，两日归舟不自由。白鹤峰前悭一顾，却疑苏子暗相流。
慎庵殿下招饮次提学宪副沈中律韵
作者：林光
朝代：明

喜遇王孙笑口开，又将双眼洗黄埃。紫霞杯向三秋酌，茉莉香从百粤来。山拱朱门成伟观，天生护国总奇才。风光满座催萸菊，一会斯文岂偶哉。
戊午七月访清江浦冬官席文同地曹刘用熙饮于园亭赋此
作者：林光
朝代：明

潦倒青江兴忽催，紫薇花好为谁开。亭孤刚聚三人话，径僻还容二仲来。共把浮云看世计，更将淮酒引磁杯。斯文一会殊非偶，返照秋光满草莱。
戊午元旦试笔
作者：林光
朝代：明

元旦新挥笔，元云洒墨香。乾坤初换景，花鸟未须忙。帆挂南风稳，江浮旭日光。梦中行草势，吾爱皂衣郎。
戊午八月十七日出钱塘江头看午潮
作者：林光
朝代：明

江头细雨棹初回，潮傍中秋亦壮哉。水底暗疑雷鼓动，海门惊驾雪山来。雄吞众水期如约，急送行舟去似催。引领篷窗兴无限，白云遮破万山堆。
戊午冬至前一日承赵提学先生免试退而赋此
作者：林光
朝代：明

坠绪茫茫觅一丝，半生科业已全亏。支离未破千年惑，疏拙惭为一郡师。照影几临丁字水，振衣羞读子陵碑。天心喜见阳来复，仰赖司徒转化几。
戊辰重九携子时表衷登岘石岩
作者：林光
朝代：明

旱极谁家菊解开，清秋老兴若为栽。乾坤一雨山将变，父子三人马续来。醉杖鸠藤哦旧句，笑扳崖石拂枯苔。未须计度明年事，且尽岩边入手杯。
戏题和尚石二首
作者：林光
朝代：明

童头坐老碧山棱，欲逐飞仙去未能。点铁有丹堪点石，凭谁说与水边僧。三千公案自缠藤，谁道三乘语足凭。依旧结趺临野水，今年人笑去年僧。
戏题和尚石二首·其一
作者：林光
朝代：明

童头坐老碧山棱，欲逐飞仙去未能。点铁有丹堪点石，凭谁说与水边僧。
戏题和尚石二首·其二
作者：林光
朝代：明

三千公案自缠藤，谁道三乘语足凭。依旧结趺临野水，今年人笑去年僧。
戏题小录
作者：林光
朝代：明

杂剧风情共一书，三年人事又乘除。郎当舞袖谁收拾，展转寒窗愧老夫。
戏题当湖山月池
作者：林光
朝代：明

他时谁捧土，蕞尔便名山。陈迹浮烟没，先生一笑看。雨馀蛙吹满，秋霁鹤忘还。却有当湖月，频过水石间。
扬州郡守招饮同李侍御观杂剧
作者：林光
朝代：明

紫李黄瓜杂酒卮，南风葛袂正披披。浮生本亦如闲戏，卖械今真骇健儿。潦倒且拚文字饮，输赢不了古今棋。江山兴味元无际，太守殷勤索我诗。
扶胥书事借东坡韵
作者：林光
朝代：明

扶胥几许频声意，黄木空流水一湾。何处此杯偏放手，百年青眼细看山。浮生向老输钳口，黑发逢秋未腆颜。多谢波罗数株树，也能相候水云间。
扶胥口二首
作者：林光
朝代：明

海山无数尽龙腾，细浪和风不厌行。谁解天边持北斗，试来此处酌南溟。已知一勺同千顷，不把涔蹄笑洞庭。安得常如银汉水，扁舟万里寂无声。风疑飓母常犹豫，天入南溟本自清。惯见黄湾红日上，忽催铜鼓远山明。沈沈懒举烟霞笔，每每妨摇海岳精。向老临流还袖手，极留青眼在长缨。
扶胥口二首·其一
作者：林光
朝代：明

海山无数尽龙腾，细浪和风不厌行。谁解天边持北斗，试来此处酌南溟。已知一勺同千顷，不把涔蹄笑洞庭。安得常如银汉水，扁舟万里寂无声。
扶胥口二首·其二
作者：林光
朝代：明

风疑飓母常犹豫，天入南溟本自清。惯见黄湾红日上，忽催铜鼓远山明。沈沈懒举烟霞笔，每每妨摇海岳精。向老临流还袖手，极留青眼在长缨。
扶胥感兴
作者：林光
朝代：明

了了空斋据海涯，结趺曾记坐忘时。不辞铜鼓声惊梦，且看波罗子上枝。大艑高舸新望眼，疏松白月旧题诗。百年三万六千日，孟浪红尘几脱羁。
扶胥舟中借韦苏州西坡韵
作者：林光
朝代：明

东风挂蒲帆，推蓬聊骋望。扶胥日模糊，虎门波浩荡。归渔趁回流，急桨荡清漾。团团立嘉树，点点罗远嶂。对之若为情，颓然顺昭旷。鸢鱼有真性，天地俦为量。
承伦内翰叶侍御垂顾失迓走笔奉谢
作者：林光
朝代：明

信息经旬忽已通，暮春新霁日和融。状元枉驾殊非偶，侍御联镳岂易逢。小出未应迷咫尺，追寻空自恼儿童。飘然不尽山阴兴，果若天留忆戴公。
承吴献臣明府王日雨进士张廷实地曹饯别东山寺用地曹韵留别三首
作者：林光
朝代：明

阴晴何敢测天公，野寺深杯一笑同。小雨可能消伏暑，竹林留纳水边风。行止还将问舵公，物情宜异定宜同。陶陶小醉东山酒，且看渔舟荡晚风。东山追饯谢诸公，海色山光兴味同。晚霁岂须愁急雨，更移烟艇逐溪风。
承吴献臣明府王日雨进士张廷实地曹饯别东山寺用地曹韵留别三首·其一
作者：林光
朝代：明

阴晴何敢测天公，野寺深杯一笑同。小雨可能消伏暑，竹林留纳水边风。
承吴献臣明府王日雨进士张廷实地曹饯别东山寺用地曹韵留别三首·其三
作者：林光
朝代：明

东山追饯谢诸公，海色山光兴味同。晚霁岂须愁急雨，更移烟艇逐溪风。
承吴献臣明府王日雨进士张廷实地曹饯别东山寺用地曹韵留别三首·其二
作者：林光
朝代：明

行止还将问舵公，物情宜异定宜同。陶陶小醉东山酒，且看渔舟荡晚风。
承国主命代祀西南二坛斋居偶成
作者：林光
朝代：明

中灵耿耿见常川，祀典诸神鉴在天。魂梦清来如见帝，尘缘蜕尽似登仙。五风十雨祈丰岁，万姓三车足货泉。大事肃将何敢慢，试看豺獭性犹然。
承少参孙拙庵佥宪王耻斋二明公枉驾茶园
作者：林光
朝代：明

道夷荆棘剪篷蒿，父老欢呼导羽旄。十里风光瞻使节，一川云水醉人豪。裒衣博带寿閒运，野鼠天狐迹已逃。看尽青山一回首，几人挥破簿书劳。
承巡按邓侍御旌奖檄至二首
作者：林光
朝代：明

台书旌奖及儒官，鼓舞斯文耸众观。捧檄未同毛氏喜，向人羞拟贡弹冠。雨馀庭草还无恙，秋霁云山尚耐看。点检平生男子事，受恩容易报恩难。花压乌纱洒满罍，远承恩礼自霜台。时经秋社和农醉，节近重阳趱菊开。身事无端云漠漠，老怀何系野恢恢。檐头却记前朝鹊，故向诗翁噪几回。
承巡按邓侍御旌奖檄至二首·其一
作者：林光
朝代：明

台书旌奖及儒官，鼓舞斯文耸众观。捧檄未同毛氏喜，向人羞拟贡弹冠。雨馀庭草还无恙，秋霁云山尚耐看。点检平生男子事，受恩容易报恩难。
承巡按邓侍御旌奖檄至二首·其二
作者：林光
朝代：明

花压乌纱洒满罍，远承恩礼自霜台。时经秋社和农醉，节近重阳趱菊开。身事无端云漠漠，老怀何系野恢恢。檐头却记前朝鹊，故向诗翁噪几回。
承庄定山先生垂访平湖喜而有作
作者：林光
朝代：明

新水湖天注活流，欢迎千里访医舟。江山风韵诗全别，骨肉斯文话素投。喜洽禽鱼俱欲舞，情亲花木也扳留。从来乐地因人胜，一景须君一喝酬。
承庄定山和答过访之作七律再用前韵寄意八首
作者：林光
朝代：明

拈弄风情老更佳，恍然珍宝落贫家。沉吟三百头蒙被，烂慢经旬烛吐花。脱换苏黄凌鲍谢，绝除烟火总云霞。茫然翘首湖天晚，月子初生一片斜。奇书正正复斜斜，惊雁群飞逐晚霞。老眼何时忘北斗，东风今夜到梅花。舞低坛杏三更月，传及东吴几百家。莫道南川知味浅，天然风味果然佳。源泉那似定山佳，学种平湖十里花。天地何尝无雨露，春风原不择贫家。诗篇到老贪明月，酒盏寻常酌晚霞。谁谓卑官无好况，风前乌帽几回斜。僧传仙子酌流霞，颇识天厨酒味佳。风翮忽罹尘世网，梦魂空绕榄山花。还将双眼窥千古，却怪浮言乱百家。何日与公重握手，中宵閒看斗杓斜。一环青带九溪斜，小小当湖景亦佳。云影天光千万状，夕阳茅屋两三家。桔槔尽日分来派，坛杏何年始放花。痴坐东吴毡任冷，春风留得脸边霞。乾坤何处不堪家，欲买当湖十里霞。阴剥阳回看硕果，朝开暮落总浮花。湖分震泽流还止，山到东吴小亦佳。安得孤峰青插汉，西来看尽一江斜。官冷偏赢一睡佳，浪移双脚到谁家。木棉被拥三更后，宝鸭香消一线斜。易透真源惟月夜，难描生意是春花。思君却有无穷话，书破东吴十幅霞。少拈诗笔少栽花，静养天根策最佳。腔手恢恢閒贮月，童颜盎盎自生霞。寻常世总谈斯道，千百年来得几家。笑捧公诗无以报，腊梅聊开一枝斜。
承庄定山和答过访之作七律再用前韵寄意八首·其一
作者：林光
朝代：明

拈弄风情老更佳，恍然珍宝落贫家。沉吟三百头蒙被，烂慢经旬烛吐花。脱换苏黄凌鲍谢，绝除烟火总云霞。茫然翘首湖天晚，月子初生一片斜。
承庄定山和答过访之作七律再用前韵寄意八首·其七
作者：林光
朝代：明

官冷偏赢一睡佳，浪移双脚到谁家。木棉被拥三更后，宝鸭香消一线斜。易透真源惟月夜，难描生意是春花。思君却有无穷话，书破东吴十幅霞。
承庄定山和答过访之作七律再用前韵寄意八首·其三
作者：林光
朝代：明

源泉那似定山佳，学种平湖十里花。天地何尝无雨露，春风原不择贫家。诗篇到老贪明月，酒盏寻常酌晚霞。谁谓卑官无好况，风前乌帽几回斜。
承庄定山和答过访之作七律再用前韵寄意八首·其二
作者：林光
朝代：明

奇书正正复斜斜，惊雁群飞逐晚霞。老眼何时忘北斗，东风今夜到梅花。舞低坛杏三更月，传及东吴几百家。莫道南川知味浅，天然风味果然佳。
承庄定山和答过访之作七律再用前韵寄意八首·其五
作者：林光
朝代：明

一环青带九溪斜，小小当湖景亦佳。云影天光千万状，夕阳茅屋两三家。桔槔尽日分来派，坛杏何年始放花。痴坐东吴毡任冷，春风留得脸边霞。
承庄定山和答过访之作七律再用前韵寄意八首·其八
作者：林光
朝代：明

少拈诗笔少栽花，静养天根策最佳。腔手恢恢閒贮月，童颜盎盎自生霞。寻常世总谈斯道，千百年来得几家。笑捧公诗无以报，腊梅聊开一枝斜。
承庄定山和答过访之作七律再用前韵寄意八首·其六
作者：林光
朝代：明

乾坤何处不堪家，欲买当湖十里霞。阴剥阳回看硕果，朝开暮落总浮花。湖分震泽流还止，山到东吴小亦佳。安得孤峰青插汉，西来看尽一江斜。
承庄定山和答过访之作七律再用前韵寄意八首·其四
作者：林光
朝代：明

僧传仙子酌流霞，颇识天厨酒味佳。风翮忽罹尘世网，梦魂空绕榄山花。还将双眼窥千古，却怪浮言乱百家。何日与公重握手，中宵閒看斗杓斜。
承彭亚卿从吾顾纂修局
作者：林光
朝代：明

节声恬不到云隈，松径肩舆忽一来。尽日喜闻经济话，如今真识栋梁材。僧厨也解供蔬食，属吏何妨捧酒杯。燕语莺啼春似海，百花犹待几时开。
承提学佥宪陈先生垂顾用杜子美严公仲夏枉顾草堂韵
作者：林光
朝代：明

瓜菜装排老瓦盘，先生含笑驻金鞍。景撩岘首诗泉涌，酒劝铜鞮量海宽。雨到分龙犹恨少，天当小暑尚微寒。论文共有无穷意，不尽樽前竟日欢。
承提学宪副赵先生以诗见赠次韵奉答
作者：林光
朝代：明

文字官閒傍钓台，三年两迓宪舟来。先生迥出师模表，我辈终非国士才。元酒未浇灯市闹，单衣仍把木绵裁。北游带得春风去，红白花应次第开。
承提学宪副邵国贤冬夜见访
作者：林光
朝代：明

宪节传呼破暮烟，山城寂寞几灯燃。袍充茜褐顾何少，心洗严滩诗更便。啜茗欲留三鼓后，论交翻忆十年前。西江行握斯文柄，会有贤声到耳边。
承柳郡侯檄请修郡志过庆嘉亭赋此辞谢二首
作者：林光
朝代：明

强随郡檄走嘉兴，外史才华本未能。文献一邦公合主，是非千载我何凭。昌黎史札还堪信，柳子龙门岂易登。多少镇嘉山上景，许携冬酒醉瞢腾。转盼人间几废兴，惟将故纸别贤能。乾坤直笔应难秉，当贵浮云未足凭。槜李风光深此会，庆嘉亭子幸容登。砚池几欲挥风雨，满壁蛟龙任舞腾。
承柳郡侯檄请修郡志过庆嘉亭赋此辞谢二首·其一
作者：林光
朝代：明

强随郡檄走嘉兴，外史才华本未能。文献一邦公合主，是非千载我何凭。昌黎史札还堪信，柳子龙门岂易登。多少镇嘉山上景，许携冬酒醉瞢腾。
承柳郡侯檄请修郡志过庆嘉亭赋此辞谢二首·其二
作者：林光
朝代：明

转盼人间几废兴，惟将故纸别贤能。乾坤直笔应难秉，当贵浮云未足凭。槜李风光深此会，庆嘉亭子幸容登。砚池几欲挥风雨，满壁蛟龙任舞腾。
承田地曹见邀先至西湖保叔寺候任侍御张冬官偶赋
作者：林光
朝代：明

肩舆轧轧傍湖弦，贪爱春光在客先。山色忽开心里景，湖波摇荡镜中天。梅花惯识林和靖，樽酒堪呼李谪仙。一勺山腰泉未试，迫人诗思满云烟。
承葛司训邀饮闻门生鼓琴席上赋
作者：林光
朝代：明

暑雨初消五月凉，柳风吹面酒盈觞。瑶琴几曲闻方仰，别鹤双飞舞篆香。纵饮且拚今日醉，新诗催赋为谁忙。衰翁莫道无双耳，指不烦君更抑扬。
承许宪副昌世沈大参元节过访留饮静观亭既别大参留诗示教依韵奉答
作者：林光
朝代：明

碧玉斜连水半环，一亭刚占百花间。投壶小醉三春景，解组新逢二老间。白雨跳珠供酒盏，黑云堆墨拥湖山。激昂后进须先辈，不用横渠写订顽。
承陈谢二侍御顾纂修局
作者：林光
朝代：明

松桧森罗一径斜，绣衣联辔入烟霞。尽教春意回枯槁，未遣秋霜着早花。喜傍云山开眼孔，细烹泉乳泛茶芽。僧轩半晌非容易，无限风光被物华。
拙庵
作者：林光
朝代：明

万事皆从巧里生，此轩高扁拙之名。无怀既降时全别，混沌开来世几更。太朴不华惭粉饰，了无他技过升平。何须更训阴阳术，笑傲虚窗醉复醒。
拟移居二首
作者：林光
朝代：明

西风吹梦别庭帏，握手凭谁话细微。己悟山林终小隐，只从鱼鸟看真机。栽花莳药时将晚，饭稻羹鱼愿未违。何处洞天真可卜，即携妻子傍仙扉。苍苍何处绿成闱，许我移居入翠微。白月清风贫士宅，行云流水哲人机。付身大冶从陶铸，置足迷途易拂违。安得此生闲到老，南川扉近白沙扉。
拟移居二首·其一
作者：林光
朝代：明

西风吹梦别庭帏，握手凭谁话细微。己悟山林终小隐，只从鱼鸟看真机。栽花莳药时将晚，饭稻羹鱼愿未违。何处洞天真可卜，即携妻子傍仙扉。
拟移居二首·其二
作者：林光
朝代：明

苍苍何处绿成闱，许我移居入翠微。白月清风贫士宅，行云流水哲人机。付身大冶从陶铸，置足迷途易拂违。安得此生闲到老，南川扉近白沙扉。
挂帆
作者：林光
朝代：明

洪流滚滚日趋东，西上孤舟怯柁公。萧飒忽回山谷气，蒲帆高挂小湘风。
挥使安廷用访榄山留宿兼惠纸并猪榧子
作者：林光
朝代：明

荒畦移步及斜曛，回首肩舆出白云。且向青天赊月色，何妨永夜款时军。猪榧老母叨供茗，剡楮痴儿荷赏勤。莫羡乖崖分华岳，麒麟阁上看殊勋。
挽庄定山三首
作者：林光
朝代：明

手中帝霸复王皇，径草岩花烂有章。听误江雷惊老蛰，坐鞭山石欲成羊。空濛声细泉还恨，僻寂霾深剑尚光。松粒溪毛堪一奠，几时来扇墓前香。鸠藤扶步破晴岚，泉影山光忆此龛。豹雾久埋江以北，鸿音频落岭之南。树移根活花争发，天定风和雨亦甘。回首辰星沦浦口，杜鹃声里草毵毵。风浪几沉浦子山，诗翁忽忽厌人寰。苍天绝放新声口，重壤应追旧辈班。岩洞春归花自落，泉台仙化鹤空还。平生三角茅亭下，描入丹青岂等閒。
挽庄定山三首 其三 次余宗周侍御韵
作者：林光
朝代：明

风浪几沉浦子山，诗翁忽忽厌人寰。苍天绝放新声口，重壤应追旧辈班。岩洞春归花自落，泉台仙化鹤空还。平生三角茅亭下，描入丹青岂等閒。
挽庄定山三首 其二 次林侍用都宪韵
作者：林光
朝代：明

鸠藤扶步破晴岚，泉影山光忆此龛。豹雾久埋江以北，鸿音频落岭之南。树移根活花争发，天定风和雨亦甘。回首辰星沦浦口，杜鹃声里草毵毵。
挽庄定山三首·其一
作者：林光
朝代：明

手中帝霸复王皇，径草岩花烂有章。听误江雷惊老蛰，坐鞭山石欲成羊。空濛声细泉还恨，僻寂霾深剑尚光。松粒溪毛堪一奠，几时来扇墓前香。
挽张佥宪父
作者：林光
朝代：明

白杨何处送残悲，挽笔狂挥又不辞。迹灭彭城哀此老，风观西浙羡谁儿。鸾章旧匣存封贲，杯饭比邻起梦思。戏马台前千古月，知他留照几人碑。
挽林从信佥宪
作者：林光
朝代：明

八壶山下信多贤，何处泷冈觅旧阡。夜月啼乌仙有疏，春风南国士无缘。难将拙笔描真像，欲置生刍到墓前。莫问百年修短事，凤毛霄汉正翩翩。
挽罗一峰先生三首
作者：林光
朝代：明

一代文星落两间，秋云黯黯夜漫漫。孤舟握手人何在，五月来书墨未乾。天地留情须挂剑，江湖去梦已凭棺。千年目击先生面，还有网常一疏看。进亦何惭退不疑，一峰盖世作男儿。暂留翰苑非无地，却向金牛不尽期。盎壤岂胜今日意，莺花又展去年诗。婆娑一醉春风酒，尚忆芗城嘱别时。莼鲈一箸尚休官，何处清风有状元。梦破孤舟看野水，酒醒残月坐丘园。寻常烟雨春芳歇，三四儿孙玉树存。流水行云任分付，天无可怨我何言。
挽罗一峰先生三首·其一
作者：林光
朝代：明

一代文星落两间，秋云黯黯夜漫漫。孤舟握手人何在，五月来书墨未乾。天地留情须挂剑，江湖去梦已凭棺。千年目击先生面，还有网常一疏看。
挽罗一峰先生三首·其三
作者：林光
朝代：明

莼鲈一箸尚休官，何处清风有状元。梦破孤舟看野水，酒醒残月坐丘园。寻常烟雨春芳歇，三四儿孙玉树存。流水行云任分付，天无可怨我何言。
挽罗一峰先生三首·其二
作者：林光
朝代：明

进亦何惭退不疑，一峰盖世作男儿。暂留翰苑非无地，却向金牛不尽期。盎壤岂胜今日意，莺花又展去年诗。婆娑一醉春风酒，尚忆芗城嘱别时。
挽诗
作者：林光
朝代：明

怜君不识面，操笔若为情。载诵闽贤志，还为楚些声。挂冠终为母，辞禄岂要名。更问生前事，知非是亦醒。
挽诗
作者：林光
朝代：明

谁置生刍到墓前，夕阳芳草漫浮烟。无情尚有天边月，空照昆陵水一川。
挽黄良贵郎中父省高压庵卷
作者：林光
朝代：明

泷冈何处表新阡，教铎分持二十年。官秩貌能高死后，丹青谁解判生前。虫声唧唧悲朝露，冢木围围锁暮烟。一代光荣过一代，几人无恨抱终天。
提学佥宪胡希仁先生访榄山留诗为识依韵奉答三首
作者：林光
朝代：明

野云相逐惯披衣，梦断丹青亦掩扉。忽枉烟霞一回首，令人空念十年非。不薄柴桑驾不回，村醪满引兴悠哉。含情未尽东周话，云合乌巾父老来。赤手争看拯陆沈，铎声遥振海云深。空山老我应无用，谩听南风换楚音。
提学佥宪胡希仁先生访榄山留诗为识依韵奉答三首·其一
作者：林光
朝代：明

野云相逐惯披衣，梦断丹青亦掩扉。忽枉烟霞一回首，令人空念十年非。
提学佥宪胡希仁先生访榄山留诗为识依韵奉答三首·其三
作者：林光
朝代：明

赤手争看拯陆沈，铎声遥振海云深。空山老我应无用，谩听南风换楚音。
提学佥宪胡希仁先生访榄山留诗为识依韵奉答三首·其二
作者：林光
朝代：明

不薄柴桑驾不回，村醪满引兴悠哉。含情未尽东周话，云合乌巾父老来。
改建武侯庙开基宿隆中
作者：林光
朝代：明

责任吾侪不可逃，丁宁先筑此基牢。人龙二表开心胆，盘谷千年蔽野蒿。吼虎忽闻山口震，夜窗流照月儿高。武侯祠宇间关在，招手襄阳几俊豪。
放诸生依诏侍亲八月九日郑提学宪副驳檄至
作者：林光
朝代：明

梦断丹青指不弹，疏慵关涉事无端。宁亲造次容诸子，驳檄分明罪小官。乌鸟私情林谷远，圣明恩意海天宽。上弦月子中秋近，夜夜呼儿笑共看。
教胄子四首并序 其一 直而温
作者：林光
朝代：明

有生本自直，直乃质之美。直焉又加温，不养胡能尔。水晶非不明，比玉那相似。无礼蔽斯绞，礼亦温而已。攘羊證其父，贼恩或至此。圣德首称温，非直胡足恃。不见径情人，躁率形动履。心路非回邪，气象终凡鄙。文之以礼乐，温然自閒只。至宝蕴于中，著外必由里。返照日乾乾，敢告二三子。
教胄子四首并序 其三 刚而无虐
作者：林光
朝代：明

大易进阳刚，阳刚乃君子。万事成于刚，刚德信可美。浩然不挠屈，此气胡能尔。所贵强哉矫，中立而不倚。惟刚或太过，为猛为暴耳。更复为强梁，岂但虐而已。忿来不知惩，心火倏然起。美德转为凶，其咎乃可訾。此心常戒慎，刚柔自中理。飘沙走石心，淀作澄潭水。刚用孰为先，莫先于胜己。
教胄子四首并序 其二 宽而栗
作者：林光
朝代：明

含宏恢旷资，可出庶物上。任情不知检，容或致疏放。何如更庄栗，矩度自不爽。济宽贵有制，颓靡安足仗。辟诸不系舟，江湖波浩荡。惟能操一舵，艰险任来往。情流不加检，平原翳榛莽。常操不死心，泰山成篑壤。宽栗能兼济，德成乃可象。炷炙须着穴，隔靴莫搔痒。
教胄子四首并序 其四 简而无傲
作者：林光
朝代：明

万汇盈天壤，参差相附比。旷然怀抱兮，物我忘彼此。好简性诸天，惟简斯称己。纷冗交于前，可愕或可鄙。知其所傲惰，此心胡为尔。不与王驩言，不应隐几卧。未闻礼教施，人方罪孟子。率性一于简，傲心所由起。宿习久已便，忘远而渎迩。以敬而济简，非礼自弗履。无众寡小大，磊落均一视。慢心或少生，敌立相搆訾。
教胄子四首并序·直而温
作者：林光
朝代：明

有生本自直，直乃质之美。直焉又加温，不养胡能尔。水晶非不明，比玉那相似。无礼蔽斯绞，礼亦温而已。攘羊證其父，贼恩或至此。圣德首称温，非直胡足恃。不见径情人，躁率形动履。心路非回邪，气象终凡鄙。文之以礼乐，温然自閒只。至宝蕴于中，著外必由里。返照日乾乾，敢告二三子。含宏恢旷资，可出庶物上。任情不知检，容或致疏放。何如更庄栗，矩度自不爽。济宽贵有制，颓靡安足仗。辟诸不系舟，江湖波浩荡。惟能操一舵，艰险任来往。情流不加检，平原翳榛莽。常操不死心，泰山成篑壤。宽栗能兼济，德成乃可象。炷炙须着穴，隔靴莫搔痒。大易进阳刚，阳刚乃君子。万事成于刚，刚德信可美。浩然不挠屈，此气胡能尔。所贵强哉矫，中立而不倚。惟刚或太过，为猛为暴耳。更复为强梁，岂但虐而已。忿来不知惩，心火倏然起。美德转为凶，其咎乃可訾。此心常戒慎，刚柔自中理。飘沙走石心，淀作澄潭水。刚用孰为先，莫先于胜己。万汇盈天壤，参差相附比。旷然怀抱兮，物我忘彼此。好简性诸天，惟简斯称己。纷冗交于前，可愕或可鄙。知其所傲惰，此心胡为尔。不与王驩言，不应隐几卧。未闻礼教施，人方罪孟子。率性一于简，傲心所由起。宿习久已便，忘远而渎迩。以敬而济简，非礼自弗履。无众寡小大，磊落均一视。慢心或少生，敌立相搆訾。
斋居感兴二十首
作者：林光
朝代：明

一气本无涯，包罗极深广。瞬息为来今，混沌思古往。乌兔走两轮，俯观倏又仰。滚荡几千年，清浊始开朗。物物具一则，胡克亦胡罔。圣神契其机，斯道运诸掌。浑沦太极理，逼塞有无中。维持天地始，收合天地终。何处寻端倪，穿纽万化同。谁哉著数语，万古开盲聋。万化有根蒂，浮生昧枢机。实存花自落，秋老叶还飞。天君息息中，内顾安可违。支离蔽浮沉，六籍无光辉。那知六合大，关系一念微。尘氛净除扫，收拾命根归。腾空两交驰，日没月复出。谁哉主张是，以受真宰役。磨蚁有疾迟，精光照万国。云胡有薄食，风雨有箕毕。神气异转盼，光复杳无迹。试看乾坤中，不动惟枢极。有阴斯有阳，有夏斯有夷。气化有盛衰，天运有合离。来者虽莫测，逝者每如兹。治泰忽苞桑，遭屯空涟洏。扶衰仅救敝，孰与大有为。际遇旷千载，所以志士悲。翱翔数千仞，凤鸟何知机。姬辙没不返，天常绝其纲。巧辩争七雄，岂复心贤良。轲也欲何为，之齐复之梁。智力各驰骋，仁义无辉光。嬴氏巧吞噬，宁复存界疆。坑焚流虐焰，嘉鸟逝不翔。汉且提一剑，转盼收四方。岂无豁达资，王道昧不昌。脱屣勋名外，仅见留侯张。垂统四百祀，可念亦可伤。春秋议不辩，秘旨如缄封。大雅久沦寂，蔓草委王风。羲爻落俗占，孰与原吉凶。硕果不复实，但见枝叶崇。岂无匣中剑，神光射苍穹。伊谁力剪削，徐收精一功。青史揭纲维，未尽与夺公。帝秦帝隋晋，篡恶或未容。操戈频入室，侃侃临晦翁。青天白日下，岂受寸云蒙。美玉孕顽石，明珠在深渊。光辉彻幽谷，丽泽照重泉。上帝有明命，嗜欲未开先。瞬息易放失，存之入缈绵。天人本无间，此气常浩然。勿忘仍勿助，外诱胡能牵。秋阳霁朝景，幽暗生祥光。权衡一入手，万变从低昂。乾坤重担子，绵力那支当。念此不能寐，短檠宵煌煌。秋虫如会意，唧唧向我劳。出门视枢斗，幽思满遐方。不假纤豪力，潭澄水自止。良知与良能，灿然义智礼。裘葛自谙时，冬汤夏饮水。体之苟能□，□□□□□。沆瀣澄秋夜，新凉变乾坤。双眸瞩元象，仰见天之交。红轮忽东驾，转盼复西奔。谁挥鲁阳戈，息养瞬亦存。未悟元神宅，安知灏气门。贤哉展禽子，能使薄夫敦。诸儒喜著述，兀兀研谬讹。至近而神驰，精彩日消磨。赋生本有涯，无涯将奈何。元首易丛脞，试听虞廷歌。千钧弩一机，释括在往省。阒然甘寂寞，饭糗复衣絅。举世竞争地，淡然绝驰骋。圣贤有至乐，此旨或未领。豁然能自得，文章自彪炳。可大可久功，乾乾入真境。昼醒仍是梦，万化孰为根。源深流不竭，花落实自存。所操不知要，宁免尘虑昏。大易艮其背，静见动之原。皓皓曝秋阳，岩岩瞻泰山。三才等天地，万化启机关。圣贤教万世，炳炳此心丹。见龙时在田，翔凤振羽翰。千学一无成，仙术秘且难。何如得斯道，生顺死亦安。佛法本夷教，诱惑贤与愚。中国似羸病，邪气乘孱虚。悠悠数百年，医国敢谓无。彝伦既歼灭，薙发争奔趋。滔滔日陷溺，孰与拯迷涂。稊稗胜五谷，浩叹存轲书。天壤淑气交，灵毓岂无材。利在人随化，根荄尚堪培。安得真龙虎，风云自天开。倦极变莫通，鼓舞道殊乖。劝惩在明识，善恶岂无魁。承庸有伦次，安得知虞哉。炎蒸一似洗，商令肃金方。单衣理木棉，时易气自凉。闭门谢尘鞅，掩卷坐虚堂。大宾虽未接，安敢忘斋庄。铭盘启时省，千载怀殷汤。小学教事上，临下或未详。颓龄百无成，岁月去何忙。仰羡天边鸿，随阳又南翔。年年抚树腹，围尺渐至寻。元精贯息息，宁许斤斧侵。天机运无停，枢纽在吾心。人惟不加检，岂曰力不任。少年过孟浪，没齿徒沾襟。所以有志士，晦养惟山林。灵根伐多欲，至道乱浮言。渊深珠逾媚，石蕴玉自温。殉身逐影响，故纸馀豗喧。坐令岁月迈，宝鉴生尘昏。流害等异教，岂直语伤繁。悲哉媚学子，何处寻根原。
斋居感兴二十首·其一
作者：林光
朝代：明

一气本无涯，包罗极深广。瞬息为来今，混沌思古往。乌兔走两轮，俯观倏又仰。滚荡几千年，清浊始开朗。物物具一则，胡克亦胡罔。圣神契其机，斯道运诸掌。
斋居感兴二十首·其七
作者：林光
朝代：明

春秋议不辩，秘旨如缄封。大雅久沦寂，蔓草委王风。羲爻落俗占，孰与原吉凶。硕果不复实，但见枝叶崇。岂无匣中剑，神光射苍穹。伊谁力剪削，徐收精一功。青史揭纲维，未尽与夺公。帝秦帝隋晋，篡恶或未容。操戈频入室，侃侃临晦翁。青天白日下，岂受寸云蒙。
斋居感兴二十首·其三
作者：林光
朝代：明

万化有根蒂，浮生昧枢机。实存花自落，秋老叶还飞。天君息息中，内顾安可违。支离蔽浮沉，六籍无光辉。那知六合大，关系一念微。尘氛净除扫，收拾命根归。
斋居感兴二十首·其九
作者：林光
朝代：明

秋阳霁朝景，幽暗生祥光。权衡一入手，万变从低昂。乾坤重担子，绵力那支当。念此不能寐，短檠宵煌煌。秋虫如会意，唧唧向我劳。出门视枢斗，幽思满遐方。
斋居感兴二十首·其二
作者：林光
朝代：明

浑沦太极理，逼塞有无中。维持天地始，收合天地终。何处寻端倪，穿纽万化同。谁哉著数语，万古开盲聋。
斋居感兴二十首·其二十
作者：林光
朝代：明

灵根伐多欲，至道乱浮言。渊深珠逾媚，石蕴玉自温。殉身逐影响，故纸馀豗喧。坐令岁月迈，宝鉴生尘昏。流害等异教，岂直语伤繁。悲哉媚学子，何处寻根原。
斋居感兴二十首·其五
作者：林光
朝代：明

有阴斯有阳，有夏斯有夷。气化有盛衰，天运有合离。来者虽莫测，逝者每如兹。治泰忽苞桑，遭屯空涟洏。扶衰仅救敝，孰与大有为。际遇旷千载，所以志士悲。翱翔数千仞，凤鸟何知机。
斋居感兴二十首·其八
作者：林光
朝代：明

美玉孕顽石，明珠在深渊。光辉彻幽谷，丽泽照重泉。上帝有明命，嗜欲未开先。瞬息易放失，存之入缈绵。天人本无间，此气常浩然。勿忘仍勿助，外诱胡能牵。
斋居感兴二十首·其六
作者：林光
朝代：明

姬辙没不返，天常绝其纲。巧辩争七雄，岂复心贤良。轲也欲何为，之齐复之梁。智力各驰骋，仁义无辉光。嬴氏巧吞噬，宁复存界疆。坑焚流虐焰，嘉鸟逝不翔。汉且提一剑，转盼收四方。岂无豁达资，王道昧不昌。脱屣勋名外，仅见留侯张。垂统四百祀，可念亦可伤。
斋居感兴二十首·其十
作者：林光
朝代：明

不假纤豪力，潭澄水自止。良知与良能，灿然义智礼。裘葛自谙时，冬汤夏饮水。体之苟能□，□□□□□。
斋居感兴二十首·其十一
作者：林光
朝代：明

沆瀣澄秋夜，新凉变乾坤。双眸瞩元象，仰见天之交。红轮忽东驾，转盼复西奔。谁挥鲁阳戈，息养瞬亦存。未悟元神宅，安知灏气门。贤哉展禽子，能使薄夫敦。
斋居感兴二十首·其十七
作者：林光
朝代：明

天壤淑气交，灵毓岂无材。利在人随化，根荄尚堪培。安得真龙虎，风云自天开。倦极变莫通，鼓舞道殊乖。劝惩在明识，善恶岂无魁。承庸有伦次，安得知虞哉。
斋居感兴二十首·其十三
作者：林光
朝代：明

千钧弩一机，释括在往省。阒然甘寂寞，饭糗复衣絅。举世竞争地，淡然绝驰骋。圣贤有至乐，此旨或未领。豁然能自得，文章自彪炳。可大可久功，乾乾入真境。
斋居感兴二十首·其十九
作者：林光
朝代：明

年年抚树腹，围尺渐至寻。元精贯息息，宁许斤斧侵。天机运无停，枢纽在吾心。人惟不加检，岂曰力不任。少年过孟浪，没齿徒沾襟。所以有志士，晦养惟山林。
斋居感兴二十首·其十二
作者：林光
朝代：明

诸儒喜著述，兀兀研谬讹。至近而神驰，精彩日消磨。赋生本有涯，无涯将奈何。元首易丛脞，试听虞廷歌。
斋居感兴二十首·其十五
作者：林光
朝代：明

皓皓曝秋阳，岩岩瞻泰山。三才等天地，万化启机关。圣贤教万世，炳炳此心丹。见龙时在田，翔凤振羽翰。千学一无成，仙术秘且难。何如得斯道，生顺死亦安。
斋居感兴二十首·其十八
作者：林光
朝代：明

炎蒸一似洗，商令肃金方。单衣理木棉，时易气自凉。闭门谢尘鞅，掩卷坐虚堂。大宾虽未接，安敢忘斋庄。铭盘启时省，千载怀殷汤。小学教事上，临下或未详。颓龄百无成，岁月去何忙。仰羡天边鸿，随阳又南翔。
斋居感兴二十首·其十六
作者：林光
朝代：明

佛法本夷教，诱惑贤与愚。中国似羸病，邪气乘孱虚。悠悠数百年，医国敢谓无。彝伦既歼灭，薙发争奔趋。滔滔日陷溺，孰与拯迷涂。稊稗胜五谷，浩叹存轲书。
斋居感兴二十首·其十四
作者：林光
朝代：明

昼醒仍是梦，万化孰为根。源深流不竭，花落实自存。所操不知要，宁免尘虑昏。大易艮其背，静见动之原。
斋居感兴二十首·其四
作者：林光
朝代：明

腾空两交驰，日没月复出。谁哉主张是，以受真宰役。磨蚁有疾迟，精光照万国。云胡有薄食，风雨有箕毕。神气异转盼，光复杳无迹。试看乾坤中，不动惟枢极。
新年二首
作者：林光
朝代：明

雨雪杂飘飘，泥深马更骄。年高愁客拜，香妙看烟消。阳已逢三泰，诗终愧九韶。何人堪一语，招手唤王乔。瓦缝珠雪跳，重阴气尚骄。梅藏香不放，琴冻韵难调。傩鼓声远闹，屠酥酒未消。直须风日好，驱马遍山腰。
新年二首·其一
作者：林光
朝代：明

雨雪杂飘飘，泥深马更骄。年高愁客拜，香妙看烟消。阳已逢三泰，诗终愧九韶。何人堪一语，招手唤王乔。
新年二首·其二
作者：林光
朝代：明

瓦缝珠雪跳，重阴气尚骄。梅藏香不放，琴冻韵难调。傩鼓声远闹，屠酥酒未消。直须风日好，驱马遍山腰。
新年杂兴八首
作者：林光
朝代：明

篆封官假一旬间，身领儒官未是閒。閒里尚多忙里债，爱人多少未游山。偶传通报到儒扉，谁信荣华有是非。昨夜南溟落归梦，白云遮断钓鱼矶。辘轳刚讶井乾时，甲子春占雨不宜。未识阴晴天意思，更将周易看明夷。飘飘细雨掩官衙，墙角携锄欲种花。转盻清明时节近，马蹄堪复到谁家。红白株株更间黄，也怜颜色也怜香。道人不是栽花手，春雨年年此际忙。灯下磁杯浅浅斟，红炉漫拨到更深。西风吹满乌龙雪，还解寻诗到碧岑。黑云遮断四山青，不放新年几日晴。我有心香藏一瓣，扁舟还作钓台行。山禽屋角唤东风，晓枕何堪睡思浓。暮雨款门无过客，官衙清任白云封。
新年杂兴八首·其一
作者：林光
朝代：明

篆封官假一旬间，身领儒官未是閒。閒里尚多忙里债，爱人多少未游山。
新年杂兴八首·其七
作者：林光
朝代：明

黑云遮断四山青，不放新年几日晴。我有心香藏一瓣，扁舟还作钓台行。
新年杂兴八首·其三
作者：林光
朝代：明

辘轳刚讶井乾时，甲子春占雨不宜。未识阴晴天意思，更将周易看明夷。
新年杂兴八首·其二
作者：林光
朝代：明

偶传通报到儒扉，谁信荣华有是非。昨夜南溟落归梦，白云遮断钓鱼矶。
新年杂兴八首·其五
作者：林光
朝代：明

红白株株更间黄，也怜颜色也怜香。道人不是栽花手，春雨年年此际忙。
新年杂兴八首·其八
作者：林光
朝代：明

山禽屋角唤东风，晓枕何堪睡思浓。暮雨款门无过客，官衙清任白云封。
新年杂兴八首·其六
作者：林光
朝代：明

灯下磁杯浅浅斟，红炉漫拨到更深。西风吹满乌龙雪，还解寻诗到碧岑。
新年杂兴八首·其四
作者：林光
朝代：明

飘飘细雨掩官衙，墙角携锄欲种花。转盻清明时节近，马蹄堪复到谁家。
新年试笔
作者：林光
朝代：明

年更新甲子，己未及庚申。雪粒寒飘几，琼花烂照人。微醺心里酒，渐放笔头春。忽忆疏顽子，无书慰老亲。
新年谒乌龙庙偶成二首
作者：林光
朝代：明

半山残雪半山云，装点乌龙到十分。几树梅花开笑口，晓风时有暗香闻。乌马斜穿岭脚云，腾腾卯酒醉三分。背城哦得梅花句，笑恐山神远亦闻。
新年谒乌龙庙偶成二首·其一
作者：林光
朝代：明

半山残雪半山云，装点乌龙到十分。几树梅花开笑口，晓风时有暗香闻。
新年谒乌龙庙偶成二首·其二
作者：林光
朝代：明

乌马斜穿岭脚云，腾腾卯酒醉三分。背城哦得梅花句，笑恐山神远亦闻。
新拜国子博士将复北游
作者：林光
朝代：明

扫谢尘氛数百端，此身萧散似无官。轻名有五何曾傅，心本无多不放难。白发少侵犹耐老，缊袍虽敝尚遮寒。倦游点检行边债，东岳西山两未看。
新斋为施宪副题
作者：林光
朝代：明

尘垢心天蔽，虚斋日日新。春融花照眼，秋爽月随人。默语神明在，将迎悔吝频。汤铭有遗训，颜扁胜书绅。
新春试笔四首
作者：林光
朝代：明

执笔向初春，年华逐笔新。阳光舞疏雪，爆竹闹比邻。铁画诛穷鬼，云章想至人。淋漓挥墨汁，谁道解通神。盎盎物初春，南翁笔也新。乐矣终忘世，犹兮若畏邻。机操还属我，妙应不由人。悟到难言处，胸中自有神。挥动春头笔，天机色色新。风雷频入手，鱼鸟自忘邻。扫日鸦翻纸，开门鹊啅人。行藏吾自定，不必问芒神。腊在未鞭春，年开甲子新。占晴喜人日，择侣想轲邻。竹筏堪航海，尘波易溺人。谁能常返照，不浪费精神。
新春试笔四首·其一
作者：林光
朝代：明

执笔向初春，年华逐笔新。阳光舞疏雪，爆竹闹比邻。铁画诛穷鬼，云章想至人。淋漓挥墨汁，谁道解通神。
新春试笔四首·其三
作者：林光
朝代：明

挥动春头笔，天机色色新。风雷频入手，鱼鸟自忘邻。扫日鸦翻纸，开门鹊啅人。行藏吾自定，不必问芒神。
新春试笔四首·其二
作者：林光
朝代：明

盎盎物初春，南翁笔也新。乐矣终忘世，犹兮若畏邻。机操还属我，妙应不由人。悟到难言处，胸中自有神。
新春试笔四首·其四
作者：林光
朝代：明

腊在未鞭春，年开甲子新。占晴喜人日，择侣想轲邻。竹筏堪航海，尘波易溺人。谁能常返照，不浪费精神。
方伯孙先生居宪长时论荐官迁国子博士代书奉谢四首
作者：林光
朝代：明

白首青天总不疑，片言飞奏感明时。先生远过臧文仲，贱子何如柳士师。丹汞铁顽归点化，阳春物育本无私。他年进学追韩解，肯解饥寒负所知。骨相非侯我不疑，钓台来伴未多时。明扬误入贤臣疏，迂拙犹惭僻郡师。恩旨有情迁职业，篇诗无路达吾私。铜瓶笑汲严滩水，更插梅花献所知。残山剩水老无疑，未识先生已识时。知己最难逢此日，暮年何处觅吾师。云龙上下欢相逐，茅茹牵连岂自私。祇恐乌龙山笑我，括囊那得有人知。忠诚为国果无疑，有位其如更有时。名器显传三世业，人龙何止一方师。神雷鼓舞风皆动，甘雨沾濡物自私。误检衰残归药笼，了无伎俩答公知。
方伯孙先生居宪长时论荐官迁国子博士代书奉谢四首·其一
作者：林光
朝代：明

白首青天总不疑，片言飞奏感明时。先生远过臧文仲，贱子何如柳士师。丹汞铁顽归点化，阳春物育本无私。他年进学追韩解，肯解饥寒负所知。
方伯孙先生居宪长时论荐官迁国子博士代书奉谢四首·其三
作者：林光
朝代：明

残山剩水老无疑，未识先生已识时。知己最难逢此日，暮年何处觅吾师。云龙上下欢相逐，茅茹牵连岂自私。祇恐乌龙山笑我，括囊那得有人知。
方伯孙先生居宪长时论荐官迁国子博士代书奉谢四首·其二
作者：林光
朝代：明

骨相非侯我不疑，钓台来伴未多时。明扬误入贤臣疏，迂拙犹惭僻郡师。恩旨有情迁职业，篇诗无路达吾私。铜瓶笑汲严滩水，更插梅花献所知。
方伯孙先生居宪长时论荐官迁国子博士代书奉谢四首·其四
作者：林光
朝代：明

忠诚为国果无疑，有位其如更有时。名器显传三世业，人龙何止一方师。神雷鼓舞风皆动，甘雨沾濡物自私。误检衰残归药笼，了无伎俩答公知。
时褒柩得便舟先发四首
作者：林光
朝代：明

飞旐嗔人眼，舟师讳莫言。但求归骨肉，宁复吝行缠。百岁终同死，他生更结缘。惟应谢浮世，父子见重泉。昼夜同生死，达人垂大观。彭殇均此气，天地一圆棺。老境成痴梦，浮生过急湍。此心远相送，长夜路漫漫。长途归短柩，默默托诸侯。节照千山暮，帆开五月秋。鄱阳趋镜水，章贡夺滩流。去去休惊恐，梅关近广州。回生空袖手，送死谩题诗。肠断南城外，舟催闸鼓时。乡心飞野马，身计绊残棋。知汝英灵在，能无念父慈。
时褒柩得便舟先发四首·其一
作者：林光
朝代：明

飞旐嗔人眼，舟师讳莫言。但求归骨肉，宁复吝行缠。百岁终同死，他生更结缘。惟应谢浮世，父子见重泉。
时褒柩得便舟先发四首·其三
作者：林光
朝代：明

长途归短柩，默默托诸侯。节照千山暮，帆开五月秋。鄱阳趋镜水，章贡夺滩流。去去休惊恐，梅关近广州。
时褒柩得便舟先发四首·其二
作者：林光
朝代：明

昼夜同生死，达人垂大观。彭殇均此气，天地一圆棺。老境成痴梦，浮生过急湍。此心远相送，长夜路漫漫。
时褒柩得便舟先发四首·其四
作者：林光
朝代：明

回生空袖手，送死谩题诗。肠断南城外，舟催闸鼓时。乡心飞野马，身计绊残棋。知汝英灵在，能无念父慈。
晓发浈阳峡
作者：林光
朝代：明

科头篷底望江湾，日在东林月在山。风物满前谁是主，钓船撑上钓丝滩。
晨发
作者：林光
朝代：明

晨发向封川，渐逼苍梧境。红日露幽嶂，轻烟抹远岭。悠悠拖鸭绿，闪闪摇金影。崖高树转古，水曲山逾静。何处寻桃源，我心属箕颍。
景庵
作者：林光
朝代：明

名题金榜桐乡令，何处烟云寄此庵。六一风流真可慕，端溪山水果无惭。瘦筇短履何曾厌，怪石奇岩自错参。识破利名关是梦，振衣归去面澄潭。
曲江怀相国
作者：林光
朝代：明

高堂鹤发正如丝，家近洪州合请时。阅世公应知事早，栽花吾敢怨春迟。开元小试经纶手，韶石堪镌相国碑。留得榄山香一片，白云何处是仙祠。
曲江重九日
作者：林光
朝代：明

梦魂无夜不飞还，只在慈帏笑语间。华发又添重九节，扁舟已进曲江湾。黄茅瘴静无秋暑，苏合杯香得晚山。更傍滩头还击棹，月明歌枕听湲潺。
曲阜道中二首
作者：林光
朝代：明

到处苑檐借隙光，共瞻晴日上扶桑。缓沿泗水寻真脉，老愧斯文在圣乡。心醉阳和疑卯酒，梦回花鸟忽宫墙。庸知人事非天意，百尺竿头道路长。暮林无意趁风光，戴胜飞鸣只在桑。薄宦我何堪远郡，白头亲老在穷乡。陈情北级那无表，失学今吾愧面墙。百拜孔林还百祷，心香飞绕白云长。
曲阜道中二首·其一
作者：林光
朝代：明

到处苑檐借隙光，共瞻晴日上扶桑。缓沿泗水寻真脉，老愧斯文在圣乡。心醉阳和疑卯酒，梦回花鸟忽宫墙。庸知人事非天意，百尺竿头道路长。
曲阜道中二首·其二
作者：林光
朝代：明

暮林无意趁风光，戴胜飞鸣只在桑。薄宦我何堪远郡，白头亲老在穷乡。陈情北级那无表，失学今吾愧面墙。百拜孔林还百祷，心香飞绕白云长。
有乡僧自钱塘来访诗以赠之
作者：林光
朝代：明

万种尘缘坐未消，山僧何处觅根苗。消磨日月惟林谷，斟酌乾坤看斗杓。尺帻尚堪韬黑发，夷途终见悟清宵。欲知吾道难言妙，试向虞廷听凤韶。
望匡庐
作者：林光
朝代：明

五老皤然出逶迤，知君相候亦多时。十年不尽今朝意，数首空留点画诗。秋月春花谁合主，丹房翠壁醉何疑。扁舟左蠡频回首，云掩千年白鹿祠。
望古耶
作者：林光
朝代：明

渔艇轻轻泛港汊，诸山到海若排衙。低迷远树苍烟外，老眼今朝又古耶。
望罗浮五首
作者：林光
朝代：明

两年云水拚鸠杖，万里烟霞在指头。尽道壶公能作怪，长疑此老久闲休。蓬莱不省真谁见，造物如斯总秘留。久雨掩人逢一霁，乾坤何处着双眸。出门回首便临头，万玉中天翠欲流。此老英华元自别，生民日用不知求。群形散散终还聚，一脉沈沈远渐浮。古镇峡围村九十，异香清结信何由。深如南海厚罗浮，此气停储几百秋。不与乖崖争华岳，懒寻关尹问青牛。薪铺一路看燃火，律转三阳验发抽。底事精光常浸润，不闻宣父降尼丘。常须催促向罗浮，白首何人念此游。瑞药灵苗堪备蓄，玉壶云液细封留。双藜不谢飞云顶，一枕还寻见日楼。试候赤龙腾巨海，光芒那只在南州。岷峨一脉走南离，大庾回旋有此奇。地设天留空甲子，云蒸雾拥到今时。画难着笔端何语，眼总如星可尽窥。回首铁桥忘旧路，秋光无限只题诗。
望罗浮五首·其一
作者：林光
朝代：明

两年云水拚鸠杖，万里烟霞在指头。尽道壶公能作怪，长疑此老久闲休。蓬莱不省真谁见，造物如斯总秘留。久雨掩人逢一霁，乾坤何处着双眸。
望罗浮五首·其三
作者：林光
朝代：明

深如南海厚罗浮，此气停储几百秋。不与乖崖争华岳，懒寻关尹问青牛。薪铺一路看燃火，律转三阳验发抽。底事精光常浸润，不闻宣父降尼丘。
望罗浮五首·其二
作者：林光
朝代：明

出门回首便临头，万玉中天翠欲流。此老英华元自别，生民日用不知求。群形散散终还聚，一脉沈沈远渐浮。古镇峡围村九十，异香清结信何由。
望罗浮五首·其五
作者：林光
朝代：明

岷峨一脉走南离，大庾回旋有此奇。地设天留空甲子，云蒸雾拥到今时。画难着笔端何语，眼总如星可尽窥。回首铁桥忘旧路，秋光无限只题诗。
望罗浮五首·其四
作者：林光
朝代：明

常须催促向罗浮，白首何人念此游。瑞药灵苗堪备蓄，玉壶云液细封留。双藜不谢飞云顶，一枕还寻见日楼。试候赤龙腾巨海，光芒那只在南州。
望西山十首
作者：林光
朝代：明

苍翠拥成堆，尘中眼忽开。凉飙吹雨散，清气迫人来。胜处岂易到，浮生更几回。狂心似孤鹤，飞入白云隈。青玉削芙蓉，云边数百峰。弄晴芒种雨，吹面石尤风。景色诗难状，骞腾势本雄。千年留王气，深护紫微宫。何处寻真境，桥过远见峰。烟消魂欲断，风定兴偏浓。岩转应藏寺，潭深或卧龙。会携青竹杖，高步翠微中。江左誇庐阜，闽南羡武夷。尘氛俱自累，真境可谁知。王气开天府，降龙抱帝畿。人间如未见，听诵老夫诗。世计妨吾懒，名山识面迟。峰峦新宿雨，花草入谁诗。梵宇三千界，泉声十二时。何能脱尘鞅，边涧弄晴漪。小旱偏宜雨，尘空见远山。丹青藏佛阁，花鸟隔人寰。涧道穿吟屐，松风洒醉颜。无由避烦暑，怅望薜萝关。闻道西山里，僧居面面佳。云根穿石窦，泉影照岩花。松月门堪打，荷花路未赊。鞭羸无限兴，含笑指烟霞。金银宫阙地，西北势来雄。万马从天下，群龙豁眼中。壮图基帝里，胜景渴诗翁。指点岩花去，云边若个峰。烟霞尘梦醒，日月大丹还。玩弄应无厌，儒官我亦閒。□□□□□，□□□□□。□□□□□，□□□□□。群峰青不了，冉冉势参天。耳寄松风里，心悬涧月边。百年真梦境，万事过浮烟。安得圆机士，深论易外传。
望西山十首·其一
作者：林光
朝代：明

苍翠拥成堆，尘中眼忽开。凉飙吹雨散，清气迫人来。胜处岂易到，浮生更几回。狂心似孤鹤，飞入白云隈。
望西山十首·其七
作者：林光
朝代：明

闻道西山里，僧居面面佳。云根穿石窦，泉影照岩花。松月门堪打，荷花路未赊。鞭羸无限兴，含笑指烟霞。
望西山十首·其三
作者：林光
朝代：明

何处寻真境，桥过远见峰。烟消魂欲断，风定兴偏浓。岩转应藏寺，潭深或卧龙。会携青竹杖，高步翠微中。
望西山十首·其九
作者：林光
朝代：明

烟霞尘梦醒，日月大丹还。玩弄应无厌，儒官我亦閒。□□□□□，□□□□□。□□□□□，□□□□□。
望西山十首·其二
作者：林光
朝代：明

青玉削芙蓉，云边数百峰。弄晴芒种雨，吹面石尤风。景色诗难状，骞腾势本雄。千年留王气，深护紫微宫。
望西山十首·其五
作者：林光
朝代：明

世计妨吾懒，名山识面迟。峰峦新宿雨，花草入谁诗。梵宇三千界，泉声十二时。何能脱尘鞅，边涧弄晴漪。
望西山十首·其八
作者：林光
朝代：明

金银宫阙地，西北势来雄。万马从天下，群龙豁眼中。壮图基帝里，胜景渴诗翁。指点岩花去，云边若个峰。
望西山十首·其六
作者：林光
朝代：明

小旱偏宜雨，尘空见远山。丹青藏佛阁，花鸟隔人寰。涧道穿吟屐，松风洒醉颜。无由避烦暑，怅望薜萝关。
望西山十首·其十
作者：林光
朝代：明

群峰青不了，冉冉势参天。耳寄松风里，心悬涧月边。百年真梦境，万事过浮烟。安得圆机士，深论易外传。
望西山十首·其四
作者：林光
朝代：明

江左誇庐阜，闽南羡武夷。尘氛俱自累，真境可谁知。王气开天府，降龙抱帝畿。人间如未见，听诵老夫诗。
望郁孤台
作者：林光
朝代：明

两河山势叠相催，突兀城头露翠堆。木履可宜官府地，春风深负郁孤台。双眸向老终嫌窄，笑口于今几浪开。转盼又临清远峡，一樽留待上飞来。
望郎石
作者：林光
朝代：明

望郎身寄鬼门西，郎去频年望欲迷。心胆已无云雨梦，手中黄口尚提携。
朱都宪见游
作者：林光
朝代：明

披草香传竹径幽，午窗冬睡尚科头。膏盲泉石终何取，麋鹿心情愧自由。辗转更占前夜梦，踟蹰真被白云留。橹声入夜难交睫，月子篷窗挂一钩。
杨子山行人奉命有事于武冈亲王将便道归省来叙别诗以奉赠
作者：林光
朝代：明

雨脚初收日向低，哦诗斟酒惜分携。庭花喜听乡音笑，枥马如留客子嘶。使节仰瞻衡岳近，天香持过洞庭西。莱衣归舞羊城月，乐事真堪满卷题。
杨子湾偶赋
作者：林光
朝代：明

杂剧喧阗谢耳边，晚风凉气正翛然。青茭插剑森依岸，白雨跳珠正满川。角角水鸡初叫处，腾腾杯酒未醒前。分明一段闲滋味，写入扬州短短篇。
杨考功名父乃翁挽
作者：林光
朝代：明

不识夫君面，哀从何处生。情浓堪破戒，身后却知名。宰木寒烟拱，幽堂野日明。石田有贤胤，风树振芳声。
松庄翁挽
作者：林光
朝代：明

病眼摩挲读墓碑，知君有子立清时。篇诗此日还堪赋，老泪平生不浪垂。新土一丘封寂寂，深松万个色离离。荣华欲就孤儿养，不恨琅琊作计迟。
林居鲁人京过槜李往饯不遇留此识别
作者：林光
朝代：明

春风过眼又芳菲，斗酒追寻愿适违。优诏迁官君合处，衰年多病我须归。新蒲细柳皆诗料，淡雾浓云信笔挥。白首相期还洗耳，何曾卧病泣牛衣。
柏台春雨
作者：林光
朝代：明

时雨连绵洗故城，绣衣当道典文衡。润回生意元无限，隔断红尘香不惊。寒透野花微有色，翠交庭草湿无声。愚生何幸沾恩泽，心捧水壶分外清。
桃花四首
作者：林光
朝代：明

笑倚东风醉未醒，笼烟间雨不胜情。道人不用描真影，倒照边池水自清。食桃唾核长桃裁，又见桃花此日开。雨露既深还食实，不妨终岁事栽培。一机红锦织天章，戏蝶游蜂日日忙。坐我池边诗懒赋，只将杯酒对斜阳。桃花初放柳丝丝，傍柳看桃履屡移。淑气熏人浓似醉，隔花啼鸟忽催诗。
桃花四首·其一
作者：林光
朝代：明

笑倚东风醉未醒，笼烟间雨不胜情。道人不用描真影，倒照边池水自清。
桃花四首·其三
作者：林光
朝代：明

一机红锦织天章，戏蝶游蜂日日忙。坐我池边诗懒赋，只将杯酒对斜阳。
桃花四首·其二
作者：林光
朝代：明

食桃唾核长桃裁，又见桃花此日开。雨露既深还食实，不妨终岁事栽培。
桃花四首·其四
作者：林光
朝代：明

桃花初放柳丝丝，傍柳看桃履屡移。淑气熏人浓似醉，隔花啼鸟忽催诗。
梦罗一峰先生
作者：林光
朝代：明

湖西两马过金牛，屈指星霜二十周。山斗英灵还接我，共将文字了春秋。
梯云楼
作者：林光
朝代：明

耸压西林势渐高，诸峰眼见似儿曹。天阶缓步何愁到，诗眼宽来不尚豪。黄石村庄添伟观，壶公山景自周遭。主人头白归来日，宵汉联翩数凤毛。
楚使来聘二首
作者：林光
朝代：明

斯文衡鉴愧多贤，云水天催未了缘。衡岳风光劳梦想，洞庭秋色可谁专。直期心醉千山景，不用诗留万口传。何处明珠偏照乘，试留吾网白重渊。三千里外币书来，老眼湖南又一开。游走自知山有债，搜求谁道世无才。微官薄禄终何补，大地名花本欲栽。半幅秋帆乘远兴，洞庭江汉梦相催。
楚使来聘二首·其一
作者：林光
朝代：明

斯文衡鉴愧多贤，云水天催未了缘。衡岳风光劳梦想，洞庭秋色可谁专。直期心醉千山景，不用诗留万口传。何处明珠偏照乘，试留吾网白重渊。
楚使来聘二首·其二
作者：林光
朝代：明

三千里外币书来，老眼湖南又一开。游走自知山有债，搜求谁道世无才。微官薄禄终何补，大地名花本欲栽。半幅秋帆乘远兴，洞庭江汉梦相催。
次余空夫侍御
作者：林光
朝代：明

解带风轩小坐时，雨馀花草正撩诗。淋漓墨汁书乘醉，屈曲荷筒酒及迟。握手倾心非偶事，忘形如我是何谁。官閒自笑无羁绊，踏月归来亦不辞。
次岘山有感韵兼赠别陈佥宪
作者：林光
朝代：明

暑雨连消岘首尘，殷勤杯酒可辞频。刑书动欲求生狱，心法那须问斲轮。瓜及一期应未晚，霜飞六月岂无春。画船箫鼓喧斜日，诗料江边处处新。
次潘孔修秋官怀南韵时孔修乞南畿便养兼致赠别意
作者：林光
朝代：明

老去耽诗亦是魔，怀南满卷听吾歌。心悬手线鹑衣绽，目断秋云雁影过。八十慈颜应怅望，三千归路易蹉跎。为忠为孝男儿事，未许人推艳语多。
次韵内翰刘可大赠别
作者：林光
朝代：明

道眼看来透几层，斯文未语意先承。诗传肺腑惭康节，病对膏盲得子陵。交谊话深连日雨，旅怀书破几宵灯。医人医国吾何敢，自笑从前三折肱。
次韵周仲鸣进士题便面见寄
作者：林光
朝代：明

春妇还闻戒老莱，江山亦未厌凡才。舂陵道脉昆陵子，又送清风入手来。
次韵周文郁送蜀葵栽
作者：林光
朝代：明

反舌无声夏欲穷，野蒿满径闹芳丛。名花移植根犹浅，未许柔苗战乱风。何限天机话未穷，翠交庭草茂丛丛。向阳已识葵真性，长养还须花信风。
次韵周文郁送蜀葵栽·其一
作者：林光
朝代：明

反舌无声夏欲穷，野蒿满径闹芳丛。名花移植根犹浅，未许柔苗战乱风。
次韵周文郁送蜀葵栽·其二
作者：林光
朝代：明

何限天机话未穷，翠交庭草茂丛丛。向阳已识葵真性，长养还须花信风。
次韵姜仁夫秋官过访平湖四首
作者：林光
朝代：明

细雨池亭晚，凭栏水镜宽。西风传信息，一舸独冲寒。寂静湖边水，何人此繫舟。欢声迎夜楫，惊散几眠鸥。何处桃源路，当湖也自深。东风吹画舫，春早一相寻。初更催县鼓，倒履迓仙槎。细雨销红烛，连床语白沙。
次韵姜仁夫秋官过访平湖四首·其一
作者：林光
朝代：明

细雨池亭晚，凭栏水镜宽。西风传信息，一舸独冲寒。
次韵姜仁夫秋官过访平湖四首·其三
作者：林光
朝代：明

何处桃源路，当湖也自深。东风吹画舫，春早一相寻。
次韵姜仁夫秋官过访平湖四首·其二
作者：林光
朝代：明
体裁：五言绝句

寂静湖边水，何人此系舟。欢声迎夜楫，惊散几眠鸥。
次韵姜仁夫秋官过访平湖四首·其二
作者：林光
朝代：明

寂静湖边水，何人此繫舟。欢声迎夜楫，惊散几眠鸥。
次韵姜仁夫秋官过访平湖四首·其四
作者：林光
朝代：明

初更催县鼓，倒履迓仙槎。细雨销红烛，连床语白沙。
次韵孙少参见寄二首
作者：林光
朝代：明

小队戎行列晚晴，穷乡犹自说人英。如何剡曲飘然兴，千载能留雪夜名。斯文久矣厌虚名，忽枉高轩是宠荣。何物敢留公一醉，白云香袅篆烟清。
次韵孙少参见寄二首·其一
作者：林光
朝代：明

小队戎行列晚晴，穷乡犹自说人英。如何剡曲飘然兴，千载能留雪夜名。
次韵孙少参见寄二首·其二
作者：林光
朝代：明

斯文久矣厌虚名，忽枉高轩是宠荣。何物敢留公一醉，白云香袅篆烟清。
次韵定山游南寺
作者：林光
朝代：明

老树交加荫小舟，数声啼鸟寺门幽。湖山此日无穷意，都付先生一倚楼。
次韵宴归喜雪
作者：林光
朝代：明

醉眼看飞六出琼，老臣欢忭若为情。庆成宴彻当今夕，大有年初兆此徵。灿烂名花谁点缀，参差台殿玉堆成。都门击壤还来我，清韵追赓颂太平。
次韵庄定山赠徐佥宪
作者：林光
朝代：明

定山金榜旧同袍，邂逅洪城识俊豪。莫道卑官无眼孔，卑官眼孔或时高。
次韵庆成宴
作者：林光
朝代：明

御筵排拥帝星高，五彩云边列俊髦。昭代君臣欢此会，百年礼乐宠谁叨。春藏御酝传金斝，械卖诸伶傍节旄。咫尺天颜恩似海，任教仙脸醉绯桃。
次韵张太守述怀见寄三首
作者：林光
朝代：明

史馆依僧寺，三春谢市嚣。翻然来好句，端足慰无聊。济世君心赤，贪山我兴饶。崇卑各有分，期不负当朝。万虑日忉忉，偏能变二毛。闲官聊自适，大冶任甄陶。千里寄非小，诸侯位本高。云龙终有会，应不续离骚。小荷擎雨盖，正是夏初时。日日看云脚，行行傍野池。花前聊引酌，兴在辄题诗。无限悠然意，升沈问不知。
次韵张太守述怀见寄三首·其一
作者：林光
朝代：明

史馆依僧寺，三春谢市嚣。翻然来好句，端足慰无聊。济世君心赤，贪山我兴饶。崇卑各有分，期不负当朝。
次韵张太守述怀见寄三首·其三
作者：林光
朝代：明

小荷擎雨盖，正是夏初时。日日看云脚，行行傍野池。花前聊引酌，兴在辄题诗。无限悠然意，升沈问不知。
次韵张太守述怀见寄三首·其二
作者：林光
朝代：明

万虑日忉忉，偏能变二毛。闲官聊自适，大冶任甄陶。千里寄非小，诸侯位本高。云龙终有会，应不续离骚。
次韵张廷实兼呈白沙先生
作者：林光
朝代：明

酒盏天教酌五湖，浮沈却笑我非夫。丝桐挂壁今成懒，天地知音敢谓无。两鬓忽随尘梦改，一腔还照月轮孤。题诗小放风花手，旋制茅根笔可书。
次韵朱太古太尹述怀兼致赠别之意
作者：林光
朝代：明

禄仕何能不厚颜，千金难买是身閒。浮生莫问妻孥计，华发先催案牍间。花县春杯犹满引，剑江魂梦已飞还。竹村门巷桑麻长，我亦能来一扣关。
次韵李祯伯秀才面侍方石先生索赠二首
作者：林光
朝代：明

独乐谁家更买园，天台一老兴犹存。生忘水月梅为侣，步破苔莎竹有孙。阅世却留吾眼碧，救时终感圣言温。南垞北沜花栽满，甘雨和风总是恩。红紫争春正满园，几番风雨几枝存。乾坤运化开远合，铜狄摩挲子又孙。老凤自应知否泰，冥鸿先已识寒温。鬷明白首浑无语，携手难求叔向恩。
次韵李祯伯秀才面侍方石先生索赠二首·其一
作者：林光
朝代：明

独乐谁家更买园，天台一老兴犹存。生忘水月梅为侣，步破苔莎竹有孙。阅世却留吾眼碧，救时终感圣言温。南垞北沜花栽满，甘雨和风总是恩。
次韵李祯伯秀才面侍方石先生索赠二首·其二
作者：林光
朝代：明

红紫争春正满园，几番风雨几枝存。乾坤运化开远合，铜狄摩挲子又孙。老凤自应知否泰，冥鸿先已识寒温。鬷明白首浑无语，携手难求叔向恩。
次韵白沙先生赠别
作者：林光
朝代：明

诗亦韶音酒亦春，故来江阁坐江云。鸾和耳孔开三日，海酌磁瓯醉十分。短发催人偏易白，青山留我亦成群。通宵柳渡溪头话，一棹烟波却谢君。
次韵石斋先生见赠
作者：林光
朝代：明

圣途看日远，老梦睫难交。短发真愁改，灵根尚可浇。洞云留晚履，山月照空瓢。欲尽难言话，江鸥不可招。
次韵石斋先生赠姜仁夫进士三首
作者：林光
朝代：明

茅笔新题卷一通，又留双眼浙之东。湘湖秋色休催我，且缓蒲帆半日风。暑雨初晴濲水浮，相看握手话中流。陶然一醉江门景，却羡仁夫解远游。严子名存旧钓台，宦途看去复看来。乘田委吏风尘里，无分山中久闭斋。
次韵石斋先生赠姜仁夫进士三首·其一
作者：林光
朝代：明

茅笔新题卷一通，又留双眼浙之东。湘湖秋色休催我，且缓蒲帆半日风。
次韵石斋先生赠姜仁夫进士三首·其三
作者：林光
朝代：明

严子名存旧钓台，宦途看去复看来。乘田委吏风尘里，无分山中久闭斋。
次韵石斋先生赠姜仁夫进士三首·其二
作者：林光
朝代：明

暑雨初晴濲水浮，相看握手话中流。陶然一醉江门景，却羡仁夫解远游。
次韵答从弟永锡二首
作者：林光
朝代：明

中星虚照广南东，何处文明有见龙。梦想西周曾至凤，化行东汉亦临雍。儿曹未用啼杯饭，弟子犹蒙养万钟。却愧名衔叨国士，草间曾未动微风。何时健步走西东，笑子频年学卧龙。沃产总堪偿酒债，白头端幸际时雍。冰盘醉缕银丝绘，午枕惊回社庙钟。子亦能歌孙解舞，也应忘却膝头风。
次韵答从弟永锡二首·其一
作者：林光
朝代：明

中星虚照广南东，何处文明有见龙。梦想西周曾至凤，化行东汉亦临雍。儿曹未用啼杯饭，弟子犹蒙养万钟。却愧名衔叨国士，草间曾未动微风。
次韵答从弟永锡二首·其二
作者：林光
朝代：明

何时健步走西东，笑子频年学卧龙。沃产总堪偿酒债，白头端幸际时雍。冰盘醉缕银丝绘，午枕惊回社庙钟。子亦能歌孙解舞，也应忘却膝头风。
次韵答任国光侍御过访
作者：林光
朝代：明

清晓乘骢此赋诗，风清穆穆更熙熙。从游却愧相知晚，潇洒端推抱负奇。凉浸晨烟聊荐酒，静看庭树小支颐。未知他夜严州月，肯送清光及泮池。
次韵答何徽州
作者：林光
朝代：明

样子方愁背鲁儒，更从何地觅真模。茅居忽警徽州句，行李如催范蠡湖。吾道本来兼礼用，异端终是入虚无。脚头到处皆堪乐，旋把罗浮视岘都。
次韵答吴居士
作者：林光
朝代：明

老去青毡不怨寒，閒将镜水静中看。幅巾何处来斯老，西席裒然对冷官。铅椠未嗟身计薄，烟霞聊放脚头宽。太平八十身长健，懒逐飞尘听八鸾。
次韵答安处郡守杨麟洲
作者：林光
朝代：明

南渡同安尚用儒，新城犹想旧城模。公来甘雨恒千里，座下长江控五湖。随世功名疑可就，屠龙伎俩岂云无。羲爻已领含章意，五马行春且大都。
次韵答庄国华仪宾三首
作者：林光
朝代：明

七夕谁家送酒频，南阳一骑走红尘。铜鞮唱月延今我，岘石沉江笑昔人。秋嶂挥杯添话柄，暮云翘首忆儒绅。常疑诸葛增烦恼，不向隆中作逸民。明月清风不用求，乐天知命亦何忧。董生已破江都梦，穆子空怀醴酒愁。秋气入帘残暑尽，晚山当座白云留。缄书何日逢知己，寂寞心随造化游。千里神交感至情，远持书币到襄城。岘碑老泪今谁堕，汉水真源拟共评。潦倒几回尝世味，疏慵深恐负诗盟。梅花香浸罗浮梦，已对澄潭一镜平。
次韵答庄国华仪宾三首·其一
作者：林光
朝代：明

七夕谁家送酒频，南阳一骑走红尘。铜鞮唱月延今我，岘石沉江笑昔人。秋嶂挥杯添话柄，暮云翘首忆儒绅。常疑诸葛增烦恼，不向隆中作逸民。
次韵答庄国华仪宾三首·其三
作者：林光
朝代：明

千里神交感至情，远持书币到襄城。岘碑老泪今谁堕，汉水真源拟共评。潦倒几回尝世味，疏慵深恐负诗盟。梅花香浸罗浮梦，已对澄潭一镜平。
次韵答庄国华仪宾三首·其二
作者：林光
朝代：明

明月清风不用求，乐天知命亦何忧。董生已破江都梦，穆子空怀醴酒愁。秋气入帘残暑尽，晚山当座白云留。缄书何日逢知己，寂寞心随造化游。
次韵答族侄子逢秀才
作者：林光
朝代：明

乌飞兔走自西东，三十馀年认降衷。风韵悟寻糟粕外，鸢鱼飞跃有无中。卷舒已觉非成算，渣滓真愁未化镕。何日一樽仍对子，满船明月荡溪风。贤书日问广之东，京国无缘遇子逢。未信文章憎命达，还将老眼对天公。虚名尽道忘羁绊，阔论堪愁误听聪。赤手伊谁拊圣教，高卑两过各归中。
次韵答族侄子逢秀才·其一
作者：林光
朝代：明

乌飞兔走自西东，三十馀年认降衷。风韵悟寻糟粕外，鸢鱼飞跃有无中。卷舒已觉非成算，渣滓真愁未化镕。何日一樽仍对子，满船明月荡溪风。
次韵答族侄子逢秀才·其二
作者：林光
朝代：明

贤书日问广之东，京国无缘遇子逢。未信文章憎命达，还将老眼对天公。虚名尽道忘羁绊，阔论堪愁误听聪。赤手伊谁拊圣教，高卑两过各归中。
次韵答陈石翁
作者：林光
朝代：明

老脚年来陟两畿，南溟空仰一轮丝。考亭旧学曾称伪，严子滩声也未夷。坛杏坐忘春雨后，浙山看到晚晴时。含情细和江门句，不怕烧灯下笔迟。
次韵赠分水何轼秀才
作者：林光
朝代：明

著眼迂疏有几人，投诗拜我子情亲。立门莫问雪三尺，慰旱初沾雨一新。舒卷风云心里易，酌量杯酒意中春。翠交不尽庭前草，归去应须会入神。
次韵送罗柱举人
作者：林光
朝代：明

扶植纲常写腑肝，乃翁长夜去漫漫。孤舟梦觉宁安枕，千里归来早挂冠。乌帽却怜吾子肖，青春那许酒杯乾。汉江缭绕波千顷，三沐淹波一尽欢。归来自信有馀师，曾荷而翁过望期。襄汉话投君记取，湖西门径我能知。屋乌念洽三春酒，世路看慵几局棋。花落花开晴又雨，九原无雁慰吾思。
次韵送罗柱举人·其一
作者：林光
朝代：明

扶植纲常写腑肝，乃翁长夜去漫漫。孤舟梦觉宁安枕，千里归来早挂冠。乌帽却怜吾子肖，青春那许酒杯乾。汉江缭绕波千顷，三沐淹波一尽欢。
次韵送罗柱举人·其二
作者：林光
朝代：明

归来自信有馀师，曾荷而翁过望期。襄汉话投君记取，湖西门径我能知。屋乌念洽三春酒，世路看慵几局棋。花落花开晴又雨，九原无雁慰吾思。
次韵陈学之郎中与客谈诗
作者：林光
朝代：明

语到安排便不符，人间空自费锤炉。蝶穿花草春光满，鱼戏江湖月影孤。廊庙箫韶终自别，仙家烟火本来无。阿谁一笑回风雅，不落陶韦及李苏。
次韵龚中贵桃竹感之作
作者：林光
朝代：明

才长何事不堪兼，桃竹诗催信口占。绛袖绯袍欺蜀锦，虚心直节挺羲炎。藏春静看千蜂舞，栖凤真无一鸟嫌。老兴喜将霜韵步，西施镜里刻无盐。
正德辛未二月陪都宪矩庵陈先生方伯管公少参白公佥宪陈公往隆中谒武侯二首
作者：林光
朝代：明

何处春风聚德星，卧龙踪迹迎郊坰。莺声催得花如锦，山色斜纡翠作屏。文教振扬非案牍，武威戡乱是雷霆。元戎举趾殊非偶，试听三军颂未停。千年人仰几辰星，鼓吹连城动晓坰。野寺偶经新佛閤，灵祠深造旧云屏。伏龙奋迹归霄汉，□老□魂惮震霆。无限夕阳怀古意，深杯入手岂须停。
正德辛未二月陪都宪矩庵陈先生方伯管公少参白公佥宪陈公往隆中谒武侯二首·其一
作者：林光
朝代：明

何处春风聚德星，卧龙踪迹迎郊坰。莺声催得花如锦，山色斜纡翠作屏。文教振扬非案牍，武威戡乱是雷霆。元戎举趾殊非偶，试听三军颂未停。
正德辛未二月陪都宪矩庵陈先生方伯管公少参白公佥宪陈公往隆中谒武侯二首·其二
作者：林光
朝代：明

千年人仰几辰星，鼓吹连城动晓坰。野寺偶经新佛閤，灵祠深造旧云屏。伏龙奋迹归霄汉，□老□魂惮震霆。无限夕阳怀古意，深杯入手岂须停。
武林中秋遇雨遂阻西湖之兴赋三律以纪三首
作者：林光
朝代：明

绝景人间认未真，六桥花柳几回新。那知戊午中秋月，不照严州典教人。湖水湖山空怅望，天晴天雨未须嗔。明朝再有撩诗景，横海潮头白涌银。谈笑西湖未写真，老怀秋半为谁新。回峰曲涧多藏寺，细雨浓烟更可人。湖艇有情还欲泛，中秋无月底须嗔。西来一脉桐江水，照见先生鬓脚银。何处逢人话迫真，浮云过眼日相新。蒙头晚雨愁孤旅，屈指晨星见几人。有口旧尝龙井美，无钱刚被酒家嗔。容知他日严滩月，不泻天河一带银。
武林中秋遇雨遂阻西湖之兴赋三律以纪三首·其一
作者：林光
朝代：明

绝景人间认未真，六桥花柳几回新。那知戊午中秋月，不照严州典教人。湖水湖山空怅望，天晴天雨未须嗔。明朝再有撩诗景，横海潮头白涌银。
武林中秋遇雨遂阻西湖之兴赋三律以纪三首·其三
作者：林光
朝代：明

何处逢人话迫真，浮云过眼日相新。蒙头晚雨愁孤旅，屈指晨星见几人。有口旧尝龙井美，无钱刚被酒家嗔。容知他日严滩月，不泻天河一带银。
武林中秋遇雨遂阻西湖之兴赋三律以纪三首·其二
作者：林光
朝代：明

谈笑西湖未写真，老怀秋半为谁新。回峰曲涧多藏寺，细雨浓烟更可人。湖艇有情还欲泛，中秋无月底须嗔。西来一脉桐江水，照见先生鬓脚银。
毛氏西园
作者：林光
朝代：明

桑麻何地不宜春，潦倒谁拚一味贫。南国疏慵来我马，东风消息付何人。泉通万壑俱流玉，云到千山总着巾。多少升沈眼前事，一樽休更谢比邻。
水心遗址
作者：林光
朝代：明

羽檄传呼日，夫君独此心。风波无定在，草莽几消沈。卓落山依旧，清泠水到今。平生右忠义，斜日此登临。
水部正郎傅日会招饮姑苏官署适红梅花蕾满树一朵初放座中走笔
作者：林光
朝代：明

蓓蕾含春醉未醒，才开一点最多情。精神却恐忙边忽，风韵从知瘦更清。色混夭桃红自别，香浮夹蝶舞来轻。花神未识真何意，却费吾诗仔细评。
永新谭节妇
作者：林光
朝代：明

白刃前头叱一言，舅姑今得见黄泉。皇天自解知人意，母子分明在血砖。胡羯腥风吹海内，丈夫臣仆几城边。寻常一妇网常击，万古精神尚凛然。
汉江临泛
作者：林光
朝代：明

幽兴不可遏，江源何处通。船移春水上，人醉画图中。远树排青嶂，澄波映碧空。铜鞮旧襄曲，也任聒南翁。
江中
作者：林光
朝代：明

日日江中浪拍舟，南风不遂北来谋。谁云境逆无佳思，独倚篷窗看活流。
江宁留别徐伯淳
作者：林光
朝代：明

仓皇竖子急招呼，岂识西风是逆途。雨脚不收江浪白，野夫今夜伯淳庐。
江湖胜览为陈似明题
作者：林光
朝代：明

中原何处不穷搜，好是平生爱浪游。匹马几嘶梅岭月，片帆高挂洞庭秋。林泉鬓发频看改，湖海风情尚未休。火枣交梨新悟得，不愁无路到瀛洲。
江行
作者：林光
朝代：明

沙边不见有眠鸥，何处芦花著钓舟。江浪不须频骇目，野人曾亦久科头。垂堂我愧千金子，积雪山成万玉楼。翘首巨卢促归棹，故园桃李不胜秋。
汲江子二首
作者：林光
朝代：明

冉冉汲江子，江流几许深。亦知泥滓浅，不得到波心。长绠疑惊浊，轻瓢谩撇新。不知坭闪履，贪看过船人。
汲江子二首·其一
作者：林光
朝代：明

冉冉汲江子，江流几许深。亦知泥滓浅，不得到波心。
汲江子二首·其二
作者：林光
朝代：明

长绠疑惊浊，轻瓢谩撇新。不知坭闪履，贪看过船人。
沈亚参邀华林寺酌别时徐方伯刘大参索诗留别走笔奉答
作者：林光
朝代：明

闽南风物颇穷搜，更为闽南一日留。方伯忽催言别句，越山难尽满怀秋。轻阴且莫愁时暮，醴酒还堪话壮游。聚散从来非偶事，出门刚念倚门忧。
沙河道中
作者：林光
朝代：明

青衫何日浣黄埃，老眼于今又北开。两脚忽从天际起，山光仍傍马前来。乱蝉高柳临官道，古冢残碑枕土坏。返照扬鞭意无限，暂投村店泻磁杯。
河源道中闻秉之囟问
作者：林光
朝代：明

恶声传送耳边来，尚冀流言辍我哀。浮世百年真是梦，壮心今日已成灰。流溪有恨同呜咽，造化无情故迫催。满目云山总愁思，好怀从此向谁开。
河西务阻风三首
作者：林光
朝代：明

絮飞沙走几曾休，归棹狂南每顶头。自信江湖容我老，不知天意欲谁留。浮名未有毫毛盖，真乐刚寻十五秋。风土东吴应不恶，拟携妻子作仙游。尘氛驰逐兴全休，短发从渠白满头。密网沙边犹自设，冥鸿天际去难留。狂云无计成时雨，归路真愁入晚秋。风伯如今谁敢讼，神情空傍斗边游。大块尘沙滚未休，篷窗痴坐任科头。酒杯恋我醒还醉，鸥鸟窥人去复留。镜里行藏周卦画，枕边熏业鲁春秋。五风十雨能如愿，傍柳寻花极胜游。
河西务阻风三首·其一
作者：林光
朝代：明

絮飞沙走几曾休，归棹狂南每顶头。自信江湖容我老，不知天意欲谁留。浮名未有毫毛盖，真乐刚寻十五秋。风土东吴应不恶，拟携妻子作仙游。
河西务阻风三首·其三
作者：林光
朝代：明

大块尘沙滚未休，篷窗痴坐任科头。酒杯恋我醒还醉，鸥鸟窥人去复留。镜里行藏周卦画，枕边熏业鲁春秋。五风十雨能如愿，傍柳寻花极胜游。
河西务阻风三首·其二
作者：林光
朝代：明

尘氛驰逐兴全休，短发从渠白满头。密网沙边犹自设，冥鸿天际去难留。狂云无计成时雨，归路真愁入晚秋。风伯如今谁敢讼，神情空傍斗边游。
河西务阻风适王冬官以和赵秋曹杂诗见示遂用韵纪怀九首
作者：林光
朝代：明

午夜呼号直彻明，梦魂惊挠不曾清。浮埃满眼河西务，又阻扁舟一日行。飞飞白纸挂坟端，寒食人家火已钻。敢怨颠狂淹去棹，却愁风定百花残。函谷西封欠一丸，閒愁关系正无端。风埃会洗清明雨，老我寻芳兴未阑。扁舟北上任迟迟，身计升沉我自知。静掩篷窗聊饱睡，却怜分减好春时。挠乱诗怀几许清，浮云遮隔日微明。东君转盻回辕去，满耳池蛙草自生。飞步相将到玉阶，人间尘土未沾鞋。篙师莫与风师敌，歛棹篷窗供佛斋。刚风猎猎鬓丝丝，添得行囊几句诗。花鸟未酬今日兴，寻常又到暮春时。春深风伯意何如，乱搅浮云泊太虚。我亦懞头安敢讼，白云聊寄广东书。黄埃满眼正愁人，疲乏篙师打号频。何似知难先退步，名花留得几分春。
河西务阻风适王冬官以和赵秋曹杂诗见示遂用韵纪怀九首·其一
作者：林光
朝代：明

午夜呼号直彻明，梦魂惊挠不曾清。浮埃满眼河西务，又阻扁舟一日行。
河西务阻风适王冬官以和赵秋曹杂诗见示遂用韵纪怀九首·其七
作者：林光
朝代：明

刚风猎猎鬓丝丝，添得行囊几句诗。花鸟未酬今日兴，寻常又到暮春时。
河西务阻风适王冬官以和赵秋曹杂诗见示遂用韵纪怀九首·其三
作者：林光
朝代：明

函谷西封欠一丸，閒愁关系正无端。风埃会洗清明雨，老我寻芳兴未阑。
河西务阻风适王冬官以和赵秋曹杂诗见示遂用韵纪怀九首·其九
作者：林光
朝代：明

黄埃满眼正愁人，疲乏篙师打号频。何似知难先退步，名花留得几分春。
河西务阻风适王冬官以和赵秋曹杂诗见示遂用韵纪怀九首·其二
作者：林光
朝代：明

飞飞白纸挂坟端，寒食人家火已钻。敢怨颠狂淹去棹，却愁风定百花残。
河西务阻风适王冬官以和赵秋曹杂诗见示遂用韵纪怀九首·其五
作者：林光
朝代：明

挠乱诗怀几许清，浮云遮隔日微明。东君转盻回辕去，满耳池蛙草自生。
河西务阻风适王冬官以和赵秋曹杂诗见示遂用韵纪怀九首·其八
作者：林光
朝代：明

春深风伯意何如，乱搅浮云泊太虚。我亦懞头安敢讼，白云聊寄广东书。
河西务阻风适王冬官以和赵秋曹杂诗见示遂用韵纪怀九首·其六
作者：林光
朝代：明

飞步相将到玉阶，人间尘土未沾鞋。篙师莫与风师敌，歛棹篷窗供佛斋。
河西务阻风适王冬官以和赵秋曹杂诗见示遂用韵纪怀九首·其四
作者：林光
朝代：明

扁舟北上任迟迟，身计升沉我自知。静掩篷窗聊饱睡，却怜分减好春时。
泛当湖八首
作者：林光
朝代：明

青青湖畔草，泛泛波中鸟。杯酒入烟云，断隔秋天杳。闲持一杯酒，移艇傍疏竹。白鸟忽飞来，湖田雨初足。数声采莲歌，秋波杳如海。不遇种莲人，安得莲堪采。湖水荡渔舟，渔舟戏湖水。烟波日相寻，何时清见底。白雨乱跌珠，汀云散还聚。凫鹥出菰蒲，迎船飞故故。迟迟游子舟，点点波心雨。沿流入回溪，坐当秋竹舞。烟火几渔家，边湖夹疏树。扁舟三五人，坐入秋天暮。细雨洒深竹，轻烟罩孤屿。倏然坐迟暮，欲语不能语。
泛当湖八首·其一
作者：林光
朝代：明

青青湖畔草，泛泛波中鸟。杯酒入烟云，断隔秋天杳。
泛当湖八首·其七
作者：林光
朝代：明

烟火几渔家，边湖夹疏树。扁舟三五人，坐入秋天暮。
泛当湖八首·其三
作者：林光
朝代：明

数声采莲歌，秋波杳如海。不遇种莲人，安得莲堪采。
泛当湖八首·其二
作者：林光
朝代：明

闲持一杯酒，移艇傍疏竹。白鸟忽飞来，湖田雨初足。
泛当湖八首·其五
作者：林光
朝代：明

白雨乱跌珠，汀云散还聚。凫鹥出菰蒲，迎船飞故故。
泛当湖八首·其八
作者：林光
朝代：明

细雨洒深竹，轻烟罩孤屿。倏然坐迟暮，欲语不能语。
泛当湖八首·其六
作者：林光
朝代：明

迟迟游子舟，点点波心雨。沿流入回溪，坐当秋竹舞。
泛当湖八首·其四
作者：林光
朝代：明

湖水荡渔舟，渔舟戏湖水。烟波日相寻，何时清见底。
泛鸳鸯湖二首
作者：林光
朝代：明

童冠相随弄碧漪，玻璃十顷画船移。那知今日鸳湖水，亦与吾人作酒卮。爱人冬日暖如春，凫雁相忘镜水滨。细浪轻风催晚醉，中流一笑任吾真。
泛鸳鸯湖二首·其一
作者：林光
朝代：明

童冠相随弄碧漪，玻璃十顷画船移。那知今日鸳湖水，亦与吾人作酒卮。
泛鸳鸯湖二首·其二
作者：林光
朝代：明

爱人冬日暖如春，凫雁相忘镜水滨。细浪轻风催晚醉，中流一笑任吾真。
泷崖
作者：林光
朝代：明

索翠沿流老未休，青山面面水悠悠。诸孙不解争梨栗，赢得金牛一点头。
泷江谒六一公
作者：林光
朝代：明

总谓文章真可恃，泷江阡草亦离离。闲来岁月看谁惜，老去青山是故知。霄汉有情终晰历，尘埃何处不糠秕。今朝匹马沙溪路，却怪荒塍枕断狮。
洗头二首
作者：林光
朝代：明

缘鬓斑斑不自由，沧浪又送一声秋。谁云白发还堪变，欲挽长江一洗头。篷底烟飘一线香，含情无语对秋江。野人惯洗尘头腻，未洗尘头几点霜。
洗头二首·其一
作者：林光
朝代：明

缘鬓斑斑不自由，沧浪又送一声秋。谁云白发还堪变，欲挽长江一洗头。
洗头二首·其二
作者：林光
朝代：明

篷底烟飘一线香，含情无语对秋江。野人惯洗尘头腻，未洗尘头几点霜。
洗心亭为华廷禧少参题
作者：林光
朝代：明

心无可洗洗何功，敢把亭名一叩公。经史浇培灵府静，云山涤荡俗缘空。书涵珠宝尘埃外，夜抱银蟾天水中。万顷东溟真快意，未容解组郊龟蒙。
浈阳峡舟中偶述寄白沙潮连诸友
作者：林光
朝代：明

溪曲山深月影孤，猿声争亦笑迷途。一官老去愁将母，七尺贫来愧病躯。耳畔怯逢新杜宇，镜中还是旧头颅。江门烟水潮连酒，祇欠园田二顷馀。
浴日亭次东坡韵
作者：林光
朝代：明

落落星辰没远天，腾腾金浪满黄湾。无时可滞升空日，万撼难摇抱海山。天远未须扶赤手，霞红不觉上苍颜。须知造化烦谁力，无限阳和宇宙间。
浴香淋汤泉
作者：林光
朝代：明

三三两两暮春前，点也曾蒙一喟然。拨破烟云来弄月，却疑尘骨换流泉。薰蒸此气真堪爱，感应之机可浪言。翠竹疏松回晚照，暖风吹我过前川。
涵碧亭为陈侍御
作者：林光
朝代：明

边池亭子构来新，水色山光入梦频。伯氏闲情呼仲氏，后人高致绍前人。春随鱼鸟看何厌，景幕烟霞写未真。惟问三山贤柱史，几时凭槛看丝纶。
清明五云阻风过萧氏庄
作者：林光
朝代：明

断阻狂风走逆沙，五云郊外步桑麻。惊心惶恐滩头水，着眼清明节里花。诗就带云眠野草，酒醒和叶嚼生茶。行行不觉边廛市，失记村庄历几家。
清溪道中偶述
作者：林光
朝代：明

天地君臣义莫逃，乘田委吏圣躬劳。江流对我何须急，山势迫人空自高。本乏长才供盛世，宁惭败絮拥绨袍。千周不厌囊中易，懒向西风步楚骚。
清溪钓矶
作者：林光
朝代：明

百年几许清溪兴，若个清溪是夙缘。白鹭黄鹂皆眼界，桃花流水自山川。尘埃万里终寥落，衣袖千回此濯沿。我有长歌堪附搭，酒杯何处话先天。忽闻此日清溪侣，何处深潭应浅陂。流水放歌还胜事，春风击棹更童儿。不辞海上神仙酒，亦有山中野老诗。万里羊裘虽自得，等闲不羡钓鱼矶。
清溪钓矶·其一
作者：林光
朝代：明

百年几许清溪兴，若个清溪是夙缘。白鹭黄鹂皆眼界，桃花流水自山川。尘埃万里终寥落，衣袖千回此濯沿。我有长歌堪附搭，酒杯何处话先天。
清溪钓矶·其二
作者：林光
朝代：明

忽闻此日清溪侣，何处深潭应浅陂。流水放歌还胜事，春风击棹更童儿。不辞海上神仙酒，亦有山中野老诗。万里羊裘虽自得，等闲不羡钓鱼矶。
渔者
作者：林光
朝代：明

风急江深少着篙，夕阳回首谩波涛。鳊鳇入手看能几，怪得渠侬索价高。
渡江二首
作者：林光
朝代：明

潮声汹涌傍山眉，万里江流海吸之。两眼未谙风节候，片帆低挂日中时。云藏瓜步偏疑画，景会金山忽有诗。衡鉴斯文能不愧，天机地轴果谁知。八字金焦豁两眉，江中风景尽归之。寻常过往知如今，饱饫游观是几时。老去一官催白发，兴来千首欲留诗。蒲帆小趁南薰力，明日阴晴未可知。
渡江二首·其一
作者：林光
朝代：明

潮声汹涌傍山眉，万里江流海吸之。两眼未谙风节候，片帆低挂日中时。云藏瓜步偏疑画，景会金山忽有诗。衡鉴斯文能不愧，天机地轴果谁知。
渡江二首·其二
作者：林光
朝代：明

八字金焦豁两眉，江中风景尽归之。寻常过往知如今，饱饫游观是几时。老去一官催白发，兴来千首欲留诗。蒲帆小趁南薰力，明日阴晴未可知。
游南屏偶题雨庵卷
作者：林光
朝代：明

君庵偏爱雨，我却喜晴来。晴雨休相泥，朱颜一笑开。
游古林寺看珠泉
作者：林光
朝代：明

胜地从来地秘灵，肩舆斜日眼还清。一泓泉喷珠玑涌，九月霜红树锦屏。旋汲烹茶尝水味，欲裁蕉叶写心经。丁宁行者前头拜，筑土周遭搆一亭。
游圭峰
作者：林光
朝代：明

瘦马独深入，高峰将尽头。造他真境界，是个小罗浮。火米兼僧饭，基茶煮涸流。无烦白沙念，禅客解相留。
游大承恩寺
作者：林光
朝代：明

古寺藏虚谷，追寻路忽穷。千峰杯酌里，万木笛声中。细雨和烟洒，洪泉穴地通。方袍僧几个，欢撞赐来钟。
游天平山
作者：林光
朝代：明

行行忽远阖闾城，野寺经多不记名。吴郡声光还范老，好山奇古到天平。秋林返照谁能舍，云水之人眼自明。却笑方袍僧一个，瓦盘趺坐采新菱。
游定山寺
作者：林光
朝代：明

浦子城边一寺佳，又扶青玉索丹崖。寻常云水都吾辈，如此江山有木斋。花草总堪供潦倒，烟霞元不待安排。悠然又见钟山面，不信尧夫浪打乖。
游德藏寺四首
作者：林光
朝代：明

频年来德藏，莫发老夫诗。秋兴乘今日，禅林索旧碑。荒池空偃月，杂树屈虬枝。欲话无生事，圆机却是谁。好景多魔在，僧贫寺半荒。径深蒿艾密，墙矮薜萝长。僻地成痴坐，秋林正夕阳。难穷清气味，一瓣广南香。缓缓纡吟步，青莎叠砌间。官无文案累，身似老僧间。蝉奏冬青树，云藏薜荔关。心源端解了，何处觅深山。大隐留斯地，喧中寂本佳。雨肥苍耳色，秋老决明芽。佛了三生幻，僧防一念差。经函千万卷，苦海浩无涯。
游德藏寺四首·其一
作者：林光
朝代：明

频年来德藏，莫发老夫诗。秋兴乘今日，禅林索旧碑。荒池空偃月，杂树屈虬枝。欲话无生事，圆机却是谁。
游德藏寺四首·其三
作者：林光
朝代：明

缓缓纡吟步，青莎叠砌间。官无文案累，身似老僧间。蝉奏冬青树，云藏薜荔关。心源端解了，何处觅深山。
游德藏寺四首·其二
作者：林光
朝代：明

好景多魔在，僧贫寺半荒。径深蒿艾密，墙矮薜萝长。僻地成痴坐，秋林正夕阳。难穷清气味，一瓣广南香。
游德藏寺四首·其四
作者：林光
朝代：明

大隐留斯地，喧中寂本佳。雨肥苍耳色，秋老决明芽。佛了三生幻，僧防一念差。经函千万卷，苦海浩无涯。
游杭州西湖诸山
作者：林光
朝代：明

戴胜声中绿渐匀，东吴眼界一时新。丹青不道能来我，山水依然是故人。洒洒尚沾三月雨，腾腾小酌五湖春。六桥花柳都如许，留得中原一岳坟。
游清凉寺
作者：林光
朝代：明

折简招邀出午城，东风淡荡布袍轻。高低山色催人醉，红白花枝照眼明。老脚步嫌僧寺浅，深杯衔傍镜池清。莫愁我马归来晚，天畔诸峰正弄晴。
游清河经黄河感而有作四首
作者：林光
朝代：明

黄河之水入清河，滚滚浑成一样波。评注水经推陆羽，试分清浊果谁多。云帆一片驾长波，茱黍村庄瞥眼过。回首夕阳添泪咏，清河今已混黄河。中天一派淡无波，海渎精华耿此过。为报寻源高着眼，天河元不是黄河。欲张吾网向流河，定有遗珠在碧波。鼓枻中流情不浅，水云风景晚来多。
游清河经黄河感而有作四首·其一
作者：林光
朝代：明

黄河之水入清河，滚滚浑成一样波。评注水经推陆羽，试分清浊果谁多。
游清河经黄河感而有作四首·其三
作者：林光
朝代：明

中天一派淡无波，海渎精华耿此过。为报寻源高着眼，天河元不是黄河。
游清河经黄河感而有作四首·其二
作者：林光
朝代：明

云帆一片驾长波，茱黍村庄瞥眼过。回首夕阳添泪咏，清河今已混黄河。
游清河经黄河感而有作四首·其四
作者：林光
朝代：明

欲张吾网向流河，定有遗珠在碧波。鼓枻中流情不浅，水云风景晚来多。
游玉泉寺用杜工部登四安寺钟楼韵
作者：林光
朝代：明

西北参天著数峰，山门未入已闻钟。步穷石拂三千界，心醉林花几百重。欲向巅崖挥老笔，更窥泉影认衰容。年来万事俱灰灭，祇有看山兴未慵。
游玉笥山
作者：林光
朝代：明

群玉隐天城，三春萃客星。东风双袖暖，晴日百花明。云水心偏远，烟霞梦未醒。千峰吾欲老，长笑指东溟。
游石佛寺五首·其一
作者：林光
朝代：明

渐近鸟龙顶，山盘作小窝。劖崖新佛像，接涧到坛那。花落僧初定，春回鸟自歌。古宗今人灭，谁复了诸魔。
游石佛寺五首·其三
作者：林光
朝代：明

山径崎岖策马来，笑扳崖树破莓苔。道人不惜颓然醉，恰有春花照酒杯。
游石佛寺五首·其二
作者：林光
朝代：明

乌马穿松得得来，白云封寺径封苔。閒官莫道无閒趣，也傍泉声弄酒杯。
游石佛寺五首·其二
作者：林光
朝代：明

乌马穿松得得来，白云封寺径封苔。閒官莫道无閒趣，也傍泉声弄酒杯。山径崎岖策马来，笑扳崖树破莓苔。道人不惜颓然醉，恰有春花照酒杯。谁将巨石凿如来，何恨游人拜藓苔。一曲山泉清到骨，醉来仍欲引流杯。花时我马远能来，踏破松根几处苔。一树山茶红点翠，诸君何苦谢深杯。
游石佛寺五首·其五
作者：林光
朝代：明

花时我马远能来，踏破松根几处苔。一树山茶红点翠，诸君何苦谢深杯。
游石佛寺五首·其四
作者：林光
朝代：明

谁将巨石凿如来，何恨游人拜藓苔。一曲山泉清到骨，醉来仍欲引流杯。
游福源寺
作者：林光
朝代：明

南寺烟霞如有待，东湖舴艋偶相催。旋收春色归吟笔，肯信花枝负酒杯。天气可人惟此日，风光随步遍蒿莱。呼儿歌笑僧房月，谁遣罗浮客子来。
游西湖二首
作者：林光
朝代：明

眼傍西湖忽有诗，湖山应讶我来迟。十年倏尔成何事，一笑茫然似故知。细柳新莺迎画舫，丹楼碧阁漾清漪。凭谁为秉王维笔，貌出闲官酩酊时。千首西湖合与诗，东风花信任迟迟。陶然云水三春意，似有凫鸥几个知。镜面湖光含曙色，佛头山子醮清漪。何能卜筑孤山下，一日频游十二时。
游西湖二首·其一
作者：林光
朝代：明

眼傍西湖忽有诗，湖山应讶我来迟。十年倏尔成何事，一笑茫然似故知。细柳新莺迎画舫，丹楼碧阁漾清漪。凭谁为秉王维笔，貌出闲官酩酊时。
游西湖二首·其二
作者：林光
朝代：明

千首西湖合与诗，东风花信任迟迟。陶然云水三春意，似有凫鸥几个知。镜面湖光含曙色，佛头山子醮清漪。何能卜筑孤山下，一日频游十二时。
游赤壁
作者：林光
朝代：明

平生赤壁慕黄州，梦想坡翁一夕游。老眼欲穷今日兴，西风吹动满江秋。山川未称文章妙，糟粕空令画笔求。望断英雄横槊处，楚云汀树思悠悠。
游金山寺
作者：林光
朝代：明
体裁：七言律诗

黄埃不改眼中秋，此日金山又系舟。地拥长江吞巨海，天教绝景镇中流。烟云苾洌尝龙井，身世依稀在蜃楼。欲话无生真境界，钟声不动水光浮。
游金山寺
作者：林光
朝代：明

黄埃不改眼中秋，此日金山又繫舟。地拥长江吞巨海，天教绝景镇中流。烟云苾洌尝龙井，身世依稀在蜃楼。欲话无生真境界，钟声不动水光浮。
游陈山议搆亭龙湫之上二首
作者：林光
朝代：明

晚风占得勃鸠灵，又理肩舆及晓星。九点青山凝夙露，百年双眼寄沧溟。林花处处俱含笑，卯酒腾腾尚未醒。几酌龙湫清到骨，是谁来搆插云亭。淑气偏钟海岳灵，吴山几点落晨星。巉岩缓步轻千仞，浩荡于今识八溟。渺渺烟云诗里画，陶陶春酒醉中醒。当湖多少閒风景，不为龙湫著一亭。
游陈山议搆亭龙湫之上二首·其一
作者：林光
朝代：明

晚风占得勃鸠灵，又理肩舆及晓星。九点青山凝夙露，百年双眼寄沧溟。林花处处俱含笑，卯酒腾腾尚未醒。几酌龙湫清到骨，是谁来搆插云亭。
游陈山议搆亭龙湫之上二首·其二
作者：林光
朝代：明

淑气偏钟海岳灵，吴山几点落晨星。巉岩缓步轻千仞，浩荡于今识八溟。渺渺烟云诗里画，陶陶春酒醉中醒。当湖多少閒风景，不为龙湫著一亭。
游陈山遇雨
作者：林光
朝代：明

轧轧肩舆冒晓寒，霏微空翠湿层峦。山经宿雨偏堪爱，树带飞云更耐看。睥睨西环城廓小，烟波南去海天宽。阴晴未定天公意，错讶神龙洗酒坛。
游鼓山灵源洞因宿鼓山寺六首
作者：林光
朝代：明

石鼓山前兴，经旬念未酬。片云来倏忽，空翠任迟留。万象归杯酒，千峰豁醉眸。不知天壤内，何处是瀛洲。旋制茅根笔，悬崖欲大书。老怀堪尽展，绝景更何如。云水真无性，乾坤是客居。僧庐新结构，高枕我来初。开山谁是祖，拂袖我今来。纵饮宁辞酒，欢书已破苔。悬崖搜古迹，绝涧洗黄埃。羽化疑今日，天风步步催。爱此灵源洞，真成烂熳游。名儒书未剥，仙子迹还留。喝水僧何去，栖禅窟自幽。白云如恋我，飞逐鼓山头。何处不堪老，浮生空自忙。石门开洞古，松径绕云长。恋恋情何极，看看世欲忙。难描今日兴，更憩老僧床。鼓山今夜月，照见宦游情。僧榻尘稀到，松风韵自清。谷虚疑有守，城远不闻更。忽忆同心侣，朝来合寄声。
游鼓山灵源洞因宿鼓山寺六首·其一
作者：林光
朝代：明

石鼓山前兴，经旬念未酬。片云来倏忽，空翠任迟留。万象归杯酒，千峰豁醉眸。不知天壤内，何处是瀛洲。
游鼓山灵源洞因宿鼓山寺六首·其三
作者：林光
朝代：明

开山谁是祖，拂袖我今来。纵饮宁辞酒，欢书已破苔。悬崖搜古迹，绝涧洗黄埃。羽化疑今日，天风步步催。
游鼓山灵源洞因宿鼓山寺六首·其二
作者：林光
朝代：明

旋制茅根笔，悬崖欲大书。老怀堪尽展，绝景更何如。云水真无性，乾坤是客居。僧庐新结构，高枕我来初。
游鼓山灵源洞因宿鼓山寺六首·其五
作者：林光
朝代：明

何处不堪老，浮生空自忙。石门开洞古，松径绕云长。恋恋情何极，看看世欲忙。难描今日兴，更憩老僧床。
游鼓山灵源洞因宿鼓山寺六首·其六
作者：林光
朝代：明

鼓山今夜月，照见宦游情。僧榻尘稀到，松风韵自清。谷虚疑有守，城远不闻更。忽忆同心侣，朝来合寄声。
游鼓山灵源洞因宿鼓山寺六首·其四
作者：林光
朝代：明

爱此灵源洞，真成烂熳游。名儒书未剥，仙子迹还留。喝水僧何去，栖禅窟自幽。白云如恋我，飞逐鼓山头。
游龙洞
作者：林光
朝代：明

奇观万状伟吾前，立马岩头一愕然。天秘地藏人几见，神施鬼设我难言。小儿造化真精巧，三岛蓬莱尺浪传。更著数行庄老笔，倩谁移去对南川。
湖广试院阅卷次刘宪长韵
作者：林光
朝代：明

滥持文柄屡宵兴，每倩中秋月作灯。匣里谁将龙剑拂，斗间时见瑞光腾。寻常肉眼终何补，僻寂心潭祇自澄。翘首凤凰山下路，笑看仙侣尽飞升。
溪山小景
作者：林光
朝代：明

门外青溪溪外山，逐云飞去逐云还。打鱼烟艇休撑去，留载山僧一段闲。
漕运兵三首
作者：林光
朝代：明

闸河初放鼓田田，辛苦挨帮拽几船。惟愿漕渠春水满，任官来索赛神钱。年年休叹往来频，屈指深冬又早春。惨目寒肤归未得，三边犹有枕戈人。风尘飞捲酒旗轻，尽日惟闻打号声。自顾无钱堪买酒，夜凉交枕月华明。
漕运兵三首·其一
作者：林光
朝代：明

闸河初放鼓田田，辛苦挨帮拽几船。惟愿漕渠春水满，任官来索赛神钱。
漕运兵三首·其三
作者：林光
朝代：明

风尘飞捲酒旗轻，尽日惟闻打号声。自顾无钱堪买酒，夜凉交枕月华明。
漕运兵三首·其二
作者：林光
朝代：明

年年休叹往来频，屈指深冬又早春。惨目寒肤归未得，三边犹有枕戈人。
漫兴
作者：林光
朝代：明

云去云来山自闲，白云何事更遮山。天生只眼闲无用，只把云山仔细看。
漫兴
作者：林光
朝代：明

长薄消晨烟，返照啼幽鸟。飘然过片云，寒山青了了。
潞河发舟
作者：林光
朝代：明
体裁：诗

尘埃清一雨，屈指问程期。水急船流滑，天空鸟去迟。寒催霜降节，兴负菊花诗。拂袖翻然意，沙鸥恐未知。
潮州林太守邀金山小酌
作者：林光
朝代：明

乌石参差出凤城，一樽聊此话平生。磨崖细认模糊字，怕有昌黎刺史名。
潮州谒韩文公祠二首
作者：林光
朝代：明

扶留叶子裹槟榔，欲献君侯恐不尝。仰止高山聊展拜，名香一线是心香。香拈一线傍峰头，海色山光共劝酬。莫道开元无眼孔，天留声迹重潮州。
潮州谒韩文公祠二首·其一
作者：林光
朝代：明

扶留叶子裹槟榔，欲献君侯恐不尝。仰止高山聊展拜，名香一线是心香。
潮州谒韩文公祠二首·其二
作者：林光
朝代：明

香拈一线傍峰头，海色山光共劝酬。莫道开元无眼孔，天留声迹重潮州。
灯蛾
作者：林光
朝代：明

焦头烂额死灯檠，衣袖频频拂不惊。幽暗几多清寂处，不知何事苦投明。
灵州晚泊与舍弟克明小酌
作者：林光
朝代：明

杯酒连船看水流，一轮明月照灵洲。德云不省今谁是，却忆东坡对子由。
牡丹忽枯悴
作者：林光
朝代：明

此地空苔砌，谁家绚早春。始知花富贵，亦厌我清贫。恩育乾坤大，荣枯梦幻频。岁寒松竹在，试为问花神。
玉笥罗浮亭
作者：林光
朝代：明

玉笥山前偶濯缨，罗浮亭子向君成。未辜东莞人留诺，共爱金牛老结盟。已付行藏同涧水，肯教魂梦愧山精。铁桥四百峰前路，双眼须君更放青。
王佥宪同孙少参枉驾敝庐留诗见赠奉答兼呈张少参先生四首
作者：林光
朝代：明

几点秋山落照边，白头相对共茫然。尘氛且莫催人别，清话真穷太古先。浮生南北本无期，老眼相看更几时。回首金牛空堕泪，先生高处许谁知。逢人何处话先天，梦落烟霞二十年。相见相期应未浅，木根终透石盘坚。随花傍柳出孤城，望拜肩舆我亦应。莫道穷乡供奉少，晚山秋霁景天成。
王佥宪同孙少参枉驾敝庐留诗见赠奉答兼呈张少参先生四首·其一
作者：林光
朝代：明

几点秋山落照边，白头相对共茫然。尘氛且莫催人别，清话真穷太古先。
王佥宪同孙少参枉驾敝庐留诗见赠奉答兼呈张少参先生四首·其三
作者：林光
朝代：明

逢人何处话先天，梦落烟霞二十年。相见相期应未浅，木根终透石盘坚。
王佥宪同孙少参枉驾敝庐留诗见赠奉答兼呈张少参先生四首·其二
作者：林光
朝代：明

浮生南北本无期，老眼相看更几时。回首金牛空堕泪，先生高处许谁知。
王佥宪同孙少参枉驾敝庐留诗见赠奉答兼呈张少参先生四首·其四
作者：林光
朝代：明

随花傍柳出孤城，望拜肩舆我亦应。莫道穷乡供奉少，晚山秋霁景天成。
用韵留别诸友
作者：林光
朝代：明

江门今别我，何地托神交。花木年年计，源泉处处浇。湖山樽里酒，身世浪中瓢。失却邯郸步，渔樵总见招。
电火
作者：林光
朝代：明

电火时惊目，雷车正辗空。敢祈连夜雨，且杀逆头风。麰麦枯将爇，山冈老欲童。天瓢留一滴，搔首向苍穹。
留别京师诸友
作者：林光
朝代：明

何许倾心一笑逢，黄金台下未从容。尘途渴洒三春雨，归梦频催午夜钟。鹤发任教垂两耳，丝桐独抱向千峰。东风莫道无巴鼻，吹得都门绿又浓。
留别子颖
作者：林光
朝代：明

不须黄白语繁频，且共斟量曲米春。锦水谢虚西一席，罗浮远饷独归人。泥途不厌经冬蛰，泉石何疑向老身。尽任龙钟深取醉，夕阳回首杳行津。
留别庄木斋四首
作者：林光
朝代：明

忽忽江南春信近，野夫高兴傍梅关。欲吟不了山随在，去住无心云共闲。岭峤霞烟堪我老，罗浮花鸟不人间。东西南北无拘碍，敢向先生便作难。草铺和暖村醪熟，欲别踟蹰话更投。白日长江能万里，深冬行子且孤舟。琅琊岂吝青藜杖，采石宁无旧酒流。白首爱君知未了，鄱阳五老久凝眸。江雨霏霏白不收，阻双行脚出无由。北风肯为吹成雪，明日还须更倚楼。四壁一灯深此念，千年双鬓总嫌秋。江涛满眼成深阻，霁景和风得个舟。眼底风花入短章，老怀终不为诗狂。江村迟暮逢今雨，天地精神看点阳。永日空山丝发短，孤灯残漏世几忘。卧林三月春光满，万紫千红乞寄将。
留别庄木斋四首·其一
作者：林光
朝代：明

忽忽江南春信近，野夫高兴傍梅关。欲吟不了山随在，去住无心云共闲。岭峤霞烟堪我老，罗浮花鸟不人间。东西南北无拘碍，敢向先生便作难。
留别庄木斋四首·其三
作者：林光
朝代：明

江雨霏霏白不收，阻双行脚出无由。北风肯为吹成雪，明日还须更倚楼。四壁一灯深此念，千年双鬓总嫌秋。江涛满眼成深阻，霁景和风得个舟。
留别庄木斋四首·其二
作者：林光
朝代：明

草铺和暖村醪熟，欲别踟蹰话更投。白日长江能万里，深冬行子且孤舟。琅琊岂吝青藜杖，采石宁无旧酒流。白首爱君知未了，鄱阳五老久凝眸。
留别庄木斋四首·其四
作者：林光
朝代：明

眼底风花入短章，老怀终不为诗狂。江村迟暮逢今雨，天地精神看点阳。永日空山丝发短，孤灯残漏世几忘。卧林三月春光满，万紫千红乞寄将。
留别张后府兼素
作者：林光
朝代：明

土窗茅屋断知闻，十五年来谢世氛。云水至今还恋我，江湖何处更逢君。留连细剪方斋烛，潦倒愁看北冀云。再拜先生无可话，一杯留嚼野夫芹。
留别罗一峰暨吉淦诸友
作者：林光
朝代：明

送送江村欲暮春，北风寒雨为谁频。春杯且共消红烛，身事无端祇白云。伏枕流年看佩剑，推篷入夜数星辰。不知千里东吴路，云鹤相参有几人。
番禺泊舟二首
作者：林光
朝代：明

边城无隙地，孤岛有僧居。急桨过蛮叟，呼船问市鱼。轻风醒宿酒，伏枕看残书。断我登临兴，重云嶂碧虚。暝色催正雨，腾腾海气蒸。喧阗市井语，明灭夜船灯。敛迹同渔父，投闲羡岛僧。浮云思世计，种种不堪凭。
番禺泊舟二首·其一
作者：林光
朝代：明

边城无隙地，孤岛有僧居。急桨过蛮叟，呼船问市鱼。轻风醒宿酒，伏枕看残书。断我登临兴，重云嶂碧虚。
番禺泊舟二首·其二
作者：林光
朝代：明

暝色催正雨，腾腾海气蒸。喧阗市井语，明灭夜船灯。敛迹同渔父，投闲羡岛僧。浮云思世计，种种不堪凭。
癸丑三月十三日刘生玘邀为陈山之游以事不果赋此呈胡伯雍明府二首
作者：林光
朝代：明

浪说陈山已九年，陈山何事久无缘。莺花未远清明节，云水谁撑乍浦船。越海且留双眼孔，龙湫欲试一名泉。多情却被无情误，笑听东风怨杜鹃。弄影浮沈过几年，障魔应未了尘缘。空留乍浦看山眼，误却当湖载酒船。平地风波翻越海，通宵牛斗照龙泉。白头工部真何意，颠倒诗辞咏杜鹃。
癸丑三月十三日刘生玘邀为陈山之游以事不果赋此呈胡伯雍明府二首·其一
作者：林光
朝代：明

浪说陈山已九年，陈山何事久无缘。莺花未远清明节，云水谁撑乍浦船。越海且留双眼孔，龙湫欲试一名泉。多情却被无情误，笑听东风怨杜鹃。
癸丑三月十三日刘生玘邀为陈山之游以事不果赋此呈胡伯雍明府二首·其二
作者：林光
朝代：明

弄影浮沈过几年，障魔应未了尘缘。空留乍浦看山眼，误却当湖载酒船。平地风波翻越海，通宵牛斗照龙泉。白头工部真何意，颠倒诗辞咏杜鹃。
癸丑六月之望立秋后一日胡伯雍明府邀泛当湖
作者：林光
朝代：明

烂熳当湖送酒频，移船刚占一秋新。主宾倾倒夜初半，天水交辉月两轮。煮茗临荷收玉露，买鲜举网见渔人。清风两袖难言意，谁遣丹青为写真。
癸亥冬至以次该陪祭陵因病不果承学录昌平李廷用先生慨然见代因赋二律奉赠
作者：林光
朝代：明

衰残无力战刚气，俯就疲慵却谢公。雄伟山光心久贮，支离身病事难同。百灵守护坤藏处，万状盘旋梦想中。安得春秋驱瘦马，步随班末拜行宫。今人雅有古人风，仗义亲承一语公。蓬户独怜原宪病，羊裘谁与后山同。祥云远罩坤龙顶，淑气潜回律管中。光照铜驼连夜月，梦魂曾到广寒宫。
癸亥冬至以次该陪祭陵因病不果承学录昌平李廷用先生慨然见代因赋二律奉赠·其一
作者：林光
朝代：明

衰残无力战刚气，俯就疲慵却谢公。雄伟山光心久贮，支离身病事难同。百灵守护坤藏处，万状盘旋梦想中。安得春秋驱瘦马，步随班末拜行宫。
癸亥冬至以次该陪祭陵因病不果承学录昌平李廷用先生慨然见代因赋二律奉赠·其二
作者：林光
朝代：明

今人雅有古人风，仗义亲承一语公。蓬户独怜原宪病，羊裘谁与后山同。祥云远罩坤龙顶，淑气潜回律管中。光照铜驼连夜月，梦魂曾到广寒宫。
登严州北高峰圆通院
作者：林光
朝代：明

巉岩历尽到山门，万木丛边酒一樽。霜叶步穿僧径滑，松香烟绕谷云屯。富春山拥螺千点，丁字溪蟠线一痕。胜处未经欧九眼，欲将佳致与谁论。
登云居寺
作者：林光
朝代：明

曾因南岳笑昌黎，下马巑岏路未迷。红树半遮幽径晚，白云回视众山低。崖蹲狮子天生兽，径转乌龙石作梯。胜处莫言容易到，几人能不避艰危。
登众岭用子翼韵
作者：林光
朝代：明

东南千万山，脱换布桂景。影落罗浮春，脉发大庾岭。融液结旋窝，柔茂豁深境。轩然峙众岭，巨舶系风碇。浮沉波浪皱，踊跃鱼龙并。累累花萼敷，款款蝶蜂竞。排云三两星，异质秀而颖。相望子午宫，乾坤气中正。顾盼出穷林，颇觉仪卫盛。颙颙相拱揖，未肯争负胜。或如蜂露珠，点点成圆净。或如母浦儿，留恋出天性。或集若燕会，或雄若驰骋。或齐若姻娅，或落苦退屏。危冠俨嗟哦，舞袖纷掩映。桓桓隶排衙，冉冉僧露顶。周回抱一城，联络栖万井。将星在中军，士马俱贴定。褰衣恣登临，老脚忘疲病。山灵在何许，俛仰增畏敬。洪荒谁铸陶，会我心中镜。平生首立念，真宰秘休命。但营不食地，薄德奚足徵。相携二三子，语下心即领。纭纭物归根，法眼生虚静。
登兖州城西楼
作者：林光
朝代：明

城头过片雨，风急袖披披。山势开邹鲁，河流会泗沂。行云摩塔顶，远树没天涯。怀古思乡意，交加点入诗。
登圭峰二首
作者：林光
朝代：明

两目何曾瞬，诸山总有缘。跏趺临绝壑，独自听鸣泉。炎暑方初伏，安期共老禅。市廛无意绪，遥见上孤烟。湖山万里曾开眼，此地还招我一来。老寺棱棱栖古佛，洪泉隐隐作真雷。垂观万状俱呈献，却叹浮生能几回。何日会寻王子晋，乘槎东去问蓬莱。
登圭峰二首·其一
作者：林光
朝代：明

两目何曾瞬，诸山总有缘。跏趺临绝壑，独自听鸣泉。炎暑方初伏，安期共老禅。市廛无意绪，遥见上孤烟。
登圭峰二首·其二
作者：林光
朝代：明

湖山万里曾开眼，此地还招我一来。老寺棱棱栖古佛，洪泉隐隐作真雷。垂观万状俱呈献，却叹浮生能几回。何日会寻王子晋，乘槎东去问蓬莱。
登太白楼
作者：林光
朝代：明

何处登高望眼明，天风催送上任城。千年未听知心话，二老空馀后世名。汶泗远交襟带水，丹青难会古今情。除书愧捧仍东鲁，野服逢人更问程。面面虚窗借日明，层楼高压济宁城。偶来此地扪碑迹，却喜无人识姓名。麟凤他时空在野，江山千古未忘情。乡关南望来时路，何日归舟促去程。野麦青青野日明，漕河一线绕孤城。乾坤磊落思贤哲，人世分拿总利名。触目烟云皆是画，无心花鸟更多情。登高一望一回首，及圣宫墙路几程。凤凰台上望分明，白鹭洲连白下城。好景未忘崔灏句，此楼谁扁谪仙名。一樽留醉任人里，千载来歌越客情。纵步危栏虽百尺，天阶犹有未趋程。
登太白楼·其一
作者：林光
朝代：明

何处登高望眼明，天风催送上任城。千年未听知心话，二老空馀后世名。汶泗远交襟带水，丹青难会古今情。除书愧捧仍东鲁，野服逢人更问程。
登太白楼·其三
作者：林光
朝代：明

野麦青青野日明，漕河一线绕孤城。乾坤磊落思贤哲，人世分拿总利名。触目烟云皆是画，无心花鸟更多情。登高一望一回首，及圣宫墙路几程。
登太白楼·其二
作者：林光
朝代：明

面面虚窗借日明，层楼高压济宁城。偶来此地扪碑迹，却喜无人识姓名。麟凤他时空在野，江山千古未忘情。乡关南望来时路，何日归舟促去程。
登太白楼·其四
作者：林光
朝代：明

凤凰台上望分明，白鹭洲连白下城。好景未忘崔灏句，此楼谁扁谪仙名。一樽留醉任人里，千载来歌越客情。纵步危栏虽百尺，天阶犹有未趋程。
登姑苏台过上方转石湖小酌
作者：林光
朝代：明

远树苍苍佛塔孤，姑苏台上望姑苏。塘船载酒穷秋渚，芦簟铺云醉石湖。一镜光芒连睥睨，九龙飞舞下平芜。夫差山水依然在，谁信西施误得吴。
登戏马台
作者：林光
朝代：明

逍逍步山坡，野花发幽香。累累多荒坟，行矣心独伤。偶逢道中人，语我西楚王。戏马留遗踪，遥遥指前冈。揽衣尽馀情，徘徊白云乡。群山招欲来，百感易中肠。如何豺虎心，一视空群羊。智术日相高，成败休论量。谁能揭日月，徒尔假隙光。我悲千载人，落落空荒唐。
登楼介寿为都宪陈矩庵先生
作者：林光
朝代：明

景会流钟地本灵，岳阳楼上拜辰星。天回花雪供南极，水涌鱼龙舞洞庭。已把莱衣文豸绣，伫看鸾诰炳丹青。都台赋有无穷意，吞吐湖山兴倍增。
登滕王阁
作者：林光
朝代：明

江南绝景闻童阁，四十年来此一登。春及青山他自好，霜欺短发我何能。三王伟迹人争壮，万里双眸此更凝。野服岂须愁急雨，柳风吹面醉腾腾。
登连窝
作者：林光
朝代：明

俯仰春风礼法场，白衫还作野人装。终朝乱耳逢骄卒，尽日无诗负锦囊。万里乡关天自远，两行官柳日偏长。南风每每能相阻，歌枕篷窗也未忙。
登高邮湖
作者：林光
朝代：明

晨风淡淡抹湖波，水色天光一镜磨。细柳菰蒲村客远，数声何处采莲歌。
登黄鹤楼
作者：林光
朝代：明

危楼千尺势嵯峨，黄鹤仙翁旧此过。铁笛横时江水阔，夕阳红处楚山多。汉阳树带前朝色，鹦鹉洲添粤客歌。倚遍栏杆无一语，白云秋色满苍波。
登黄鹤楼用崔灏韵
作者：林光
朝代：明

仙乘黄鹤去千秋，观壮湖南是此楼。山势北来青个个，江流东去碧悠悠。云随过雁离城市，帆带斜阳傍蓼洲。南望乡关归未得，白头应动倚门愁。
白下怀木斋
作者：林光
朝代：明

独自歌吟独自酬，芳蘋采采倦仍休。山光浦口难交睫，风色新河尚舣舟。万里招邀椰子酒，几宵颠倒木绵裘。鸟巾小落频看镜，莫是今朝白了头。
白岩为乔希大考功
作者：林光
朝代：明

西北高峰有太行，白岩奇秀在何乡。横山喜见云龙变，三晋回看道路长。谁许陈抟眠华顶，天催诸葛起南阳。平生仰止无穷意，又逐风花入锦囊。
白泮河鲙鲤小酌
作者：林光
朝代：明

万里东南客子归，南风无日不吹衣。白洋河内霜鳞美，老瓦盆中雪鲙飞。碧水黄沙晴可浴，大羹元酒愿休违。坐高淮北团团月，不把浮云怨落晖。
盘窝观笋
作者：林光
朝代：明

苦竹惊看几笋抽，满前生意不曾休。信知一部羲爻易，底用寻行数墨求。
直沽阻风二首
作者：林光
朝代：明

日日南风故打头，北风何事亦维舟。狂风舞乱河边柳，多少行人不自由。白头花鸟本无心，黄雾遮天午日阴。断岸孤舟聊一系，閒愁争似海潮深。
直沽阻风二首·其一
作者：林光
朝代：明

日日南风故打头，北风何事亦维舟。狂风舞乱河边柳，多少行人不自由。
直沽阻风二首·其二
作者：林光
朝代：明

白头花鸟本无心，黄雾遮天午日阴。断岸孤舟聊一系，閒愁争似海潮深。
相如题桥
作者：林光
朝代：明

会得真虚不是虚，乾坤随处总如如。凭谁寄语题桥子，何必还过驷马车。
相庐吴浩然居士过访
作者：林光
朝代：明

不踏州尘三十年，为谁扶杖过山巅。墓庐免服形还瘦，城市逢人礼未便。叉手春风应得计，撒花亭子岂论钱。明朝仲氏询行变，曾假南川一榻眠。
看橙橘二首
作者：林光
朝代：明

橙橘收功也十年，万千材器可消言。可怜达曙喃喃子，责效区区便自前。橙橘盈园到处基，一时牵惹盛如斯。东山夜读西山和，风虎云龙未可知。
看橙橘二首·其一
作者：林光
朝代：明

橙橘收功也十年，万千材器可消言。可怜达曙喃喃子，责效区区便自前。
看橙橘二首·其二
作者：林光
朝代：明

橙橘盈园到处基，一时牵惹盛如斯。东山夜读西山和，风虎云龙未可知。
真珠泉
作者：林光
朝代：明

每每穷源爱绝清，今朝老眼又分明。偶来浦口尝真味，始觉中泠久擅名。天汉定应通此窍，山灵端亦候先生。尘沙不乱天光在，消得狂言作重轻。
石壁月夜饯邢挥使之东瓯把总
作者：林光
朝代：明

两峰高拱月团团，荡漾金波弄急湍。未许东瓯催剑戟，更依严漱倒杯樽。情钟故里舟难解，威制倭夷胆合寒。山色空濛花气满，送君知上几重滩。
石谷为吴提学宪副先生
作者：林光
朝代：明

择胜千峰认此奇，足音何日到山眉。无言对景堪忘世，有响传声却是谁。每见白云生几席，几翻时雨及花枝。磨崖写尽平生兴，我亦能歌石谷诗。
石门
作者：林光
朝代：明

火云童树共参差，江水江鸥我不疑。团扇小挥珠汗落，相看只诵去年诗。
石门
作者：林光
朝代：明

石门何时开，巧抱两山嘴。腾腾斗远蛇，簇簇饮封豕。潮流自吞吐，寒石敦齿齿。春风扇阳和，物色堪顾指。深绛垂木棉，轻雪点郁李。童松递远绿，细露绕香芷。游子正西归，夕阳来照水。濯缨歇馀韵，白云看四起。